open-index/open-wikipedia-markdown huggingface dataset:
我哋而家唔知，將來都唔會知

**我哋而家唔知，將來都唔會知**（）係一句喺科學史上好出名嘅拉丁文句子，主張一個簡單嘅諗法：

呢句嘢係由德國生理學家埃米爾·杜布瓦-里蒙（Emil du Bois-Reymond）喺討論科學嘅局限嗰陣提出嘅，道出咗杜布瓦-里蒙嘅觀點：喺 19 世紀至廿世紀初有唔少科學家都認為，人類（最少理論上）有可能靠住科學方法知道嗮宇宙入面嘅一切知識，但杜布瓦-里蒙嘅觀點就主張，宇宙入面有最少一部份嘅嘢係本質上就不可知嘅，就算人類有無限嘅資源同時間，都冇可能憑住科學方法得到呢啲知識。

## 囂拔嘅見解

杜布瓦-里蒙嘅見解受到唔少科學工作者嘅批評，覺得佢嘅諗法悲觀得滯，例如著名德國數學家打域囂拔（David Hilbert）就話抱持好似杜布瓦-里蒙噉嘅諗法會局限一個人嘅思考。

打後喺 1930 年代，哥德唔完備定理（Gödel's incompleteness theorems）證明咗，就算一套數學系統整到幾咁完善，都實會有一啲陳述係嗰個系統證明唔到（冇方法知道嗰啲陳述係咪真確）嘅，可以話係支撐咗杜布瓦-里蒙嘅睇法。
## 睇埋
*懷疑論
*不可知論
*可運算性
*高傲
## 參攷
碳酸鹽

**碳酸鹽**係碳酸（H₂CO₃）嘅鹽，有**碳酸（根）離子CO₃²⁻**，係弱鹼，多數都毋溶喺水，得碳酸（氫）銨同碳酸（氫）鹼溶。

## 整法

* 二氧化碳通入氫氧化物溶液
* 可溶碳酸鹽溶液溝可溶金屬鹽溶液，沉澱出毋溶嘅碳酸鹽。

## 鑑定
加入稀鹽酸，釋出嘅氣體通入清澈嘅石灰水，石灰水變濁代表樣本有碳酸鹽；不過爾項測試好易受其它陰離子（亞硫酸（根）離子之類）影響。
XML

，全名叫 ，係一種整語料庫嗰陣成日會用到嘅標記語言。

## 概論

XML 會用人同電腦都識睇嘅方式好文件。例如係以下呢段 XML 碼噉：

```xml
<note>
    <to>阿香</to> 
    <from>明仔</from> 
    <head>有嘢想提提你</head> 
    <body>聽日下晝四點見面。</body> 
</note>
```


嘜低「每段數據係乜」。

## HTML

XML 同 HTML 有好多相似嘅地方，例如就噉睇吓已經留意到，兩者都係用 `<>` 噉嘅符號括住啲標籤嘅。不過兩者亦被指係有重要嘅差異：
*同 HTML 比起嚟，XML 唔重視「點樣顯示啲數據出嚟睇」；
*XML 唔似得 HTML 噉會事先定義好啲標籤；
*XML 提供嘅係定義一套標記語言嘅框架；

## 睇埋
*語料庫
*語義網
*知識表示

## 引述
質能等價

**質能等價**，又叫**質能守恆**、**質能轉換公式**、**質能方程**，公式係E=mc^2，其中E係能量，m係質量，c係光速常數。
長春藤聯盟

**長春藤聯盟**（）係由美國東北部8間大學或獨立學院所組成嘅聯盟。
## 成員院校
*哈佛大學（Harvard University）
*耶魯大學（Yale University）
*普林斯頓大學（Princeton University）
*哥倫比亞大學（Columbia University ）
*賓夕凡尼亞大學（University of Pennsylvania）
*布朗大學（Brown University）
*達茅夫學院（Dartmouth College）
*康奈爾大學（Cornell University）
汗 (頭銜)

**汗**（**Khan**）係一個起源於歐亞大陸中部或東部草原嘅遊牧部落嘅歷史銜頭，指酋長或統治者。而史上最出名嘅汗係13世紀蒙古帝國嘅成吉思汗。
## 睇埋
*可汗
類:君主
類:銜頭
索尼影業電視

**索尼影業電視**（，縮寫為**SPT**），係一間美國嘅電視節目製作發行公司，喺2002年9月16日成立。索尼娛樂旗下索尼影業娛樂嘅一個部門，亦都係索尼集團嘅子公司。

## 歷史
SPT嘅歷史可以追溯到1947年，當時Pioneer Telefilms由拉尔夫·科恩（ Ralph Cohn ）創立，佢嘅老竇积克同阿叔哈里共同創立了哥倫比亞影業。 Pioneer Telefilms於1948年11月被哥倫比亞影業收購同改名為螢幕寶石電視[13]，於1974年5月6日改名為哥倫比亞影業電視，並喺1994年2月21日同姊妹工作室三星電視 (Tristar Television)（喺1986年成立，喺哥倫比亞影業電視收購了New World Television的部分片庫後，三星電視再喺1991年10月重新運作。）合併為哥倫比亞三星電視(CTT)(國際部門就喺1992年將哥倫比亞影業國際電視同三星電視嘅國際電視部門合併為哥倫比亞三星國際電視-Columbia Tristar International Television）。[1]

有一個國際部門喺1996年-2001年嘅標誌有個口號，叫做「點亮世界各地嘅螢幕」(LIGHTING UP SCREENS AROUND THE WORLD)，喺1999年-2001年嘅標誌旁邊仲加咗個括號。[8]

2002年9月16日，索尼決定停止使用哥倫比亞三星電視(Columbia Tristar Television)呢個名，並將美國嘅工作室改名叫做索尼影業電視，國際部門就改名叫做索尼影業電視國際(Sony Pictures Television International)[4][8][12]。 一啲節目繼續用哥倫比亞三星電視(Columbia Tristar Television)嘅名，即管好多節目喺2002年11月停用呢個名，而Hollywood Squares繼續用佢直到2003年頭。[3][6]

2009年4月1日，索尼影業電視國際、Embassy Row、和其他旗下嘅部門併入同一個SPT嘅品牌，因此，索尼影業電視國際目前以名義經營。[11]

2015年5月28日，三星電視第三次重新運作，作為索尼影業電視嘅精品電視節目製作廠牌。[9][10]

2017年7月25日，SPT 推出咗一個名叫作「索尼影業電視工作室」(Sony Pictures Television Studios)嘅新製作單位名稱，以進一步利用 SPT 庫中嘅電視節目製作，並喺2020年1月7日開始使用。[2][5][7]

香港分部嘅地址:太古城道14號太古城中心三期2樓[12]

## 參考

## 出面網頁
官方網站:http://www.sonypicturestelevision.com
https://www.sonypicturesmuseum.com/collection/television

https://closinglogosgroup.miraheze.org/wiki/Columbia_TriStar_Television#1st_Logo_(September_1994-May_27,_2000)
https://closinglogosgroup.miraheze.org/wiki/Sony_Pictures_Television
https://www.youtube.com/results?search_query=sony+pictures+television+logo
https://www.youtube.com/results?search_query=sony+pictures+television+international+logo
https://www.youtube.com/results?search_query=sony+pictures+television+studios+logo
https://www.youtube.com/watch?v=kaKNMwbQ1eU
https://youtube.com/watch?v=6jSBf5eta0A
https://closinglogosgroup.miraheze.org/wiki/Sony_Pictures_Television_International
https://www.sonypictures.com/corp/press_releases/2019/01_19/013119_tristarexpands.html
https://deadline.com/2015/05/tristar-television-relaunch-suzanne-patmore-gibbs-1201434137/
https://www.sony.com/content/sony/en/en_us/SCA/company-news/press-releases/sony-pictures-television/2009/citing-globalization-of-entertainment-sony-pictures-unites-domestic-international-television-divisions.html
https://intl.sonypictures.com/sony-entities
https://www.sonypicturesmuseum.com/studio/history/sony-pictures
卡爾馬聯盟

**卡爾馬聯盟**（Kalmarunionen）係1397年至1523年由斯堪的納維亞嘅丹麥、瑞典（包括芬蘭）同挪威（包括冰島、法羅群島、格陵蘭、設得蘭同奧克尼）為主組成嘅共主邦聯。
鄧濤

**鄧濤**（），係香港女演員，2021年開始演香港MV而出名。

## 簡歷
鄧濤喺香港出世，大學讀香港演藝學院。

## 演出作品
### 電影
*2025年：《女孩不平凡》 飾 徐樂欣（2011年）

### 單元劇（[[港台電視]]）
*2020年：《浮城絮語》—《遊夢》 飾 亞彩

### 電視劇（[[ViuTV]]）
*2025年：《哪一天我們會紅》 飾 唐蘇珈（Sugar）

### MV
*2021年：布志綸 - 想再和你看煙花
*2021年：泳兒 - 沉溺
*2022年：張敬軒 - 賽勒斯的愛
*2023年：魏浚笙 - 遺忘了初心的我們

## 參考

## 出面網頁
*
* 林愷鈴 與 鄧濤 ：共演《浮城絮語》卻不曾碰面的兩位女主角｜ YOU & ME｜ MING'S
死海古卷

**死海古卷**（，又叫**死海經卷**、**死海書卷**、**死海文書**），係目前最古老嘅希伯來聖經抄本（舊約）。
班長 (學校)

**班長**係學校裏面負責協助老師處理班務、維持課室秩序嘅學生，可以由班主任揀選或由全班同學投票選出。

## 職責
每間學校班長嘅職責都有啲分別，通常係負責以下職務：
*收集同點算功課簿，填寫欠交功課學生名單。
*將收集好嘅功課簿交到老師指定嘅地點。
*協助老師維持班內秩序，尤其是轉堂或者老師暫時行開嘅時候。
*協助老師處理班內事務，例如：派通告、功課簿等。
*有同學喺上堂嗰陣唔舒服，陪嗰位同學去醫療室。
*當老師、校長或嘉賓進入課室嘅時候，嗌口號帶領同學敬禮。
*負責課室裏面嘅設施，例如：窗門、風扇、冷氣、燈掣等嘅開閂。
班長

**班長**可以係：
*班長 (學校)
*班長 (軍隊)
*班長 (輪班)
*澳門賭場對荷官嘅稱呼
創文館

《**創文館**》（）係香港MakerVille製作嘅文化節目，由李昭南（第1季）、葛綽瑤（第1、2季）、林珊妮（第2季）、曾贊學（第2、3季）主持，2022年5月15號到2023年8月27號逢禮拜日11:30-12:00喺ViuTV播，同埋2023年11月19號到2024年3月17號喺同一時段播。節目會同音樂、文化同藝術界別嘅新人交流。

節目本嚟提供字幕，自2023年5月下旬開始，電視首播版同網上重溫版都取消咗提供字幕。

## 每集一覽
### 第1季（第1-26集）

### 第2季（第27-68集）

### 第3季（第69集起）

## 節目調動
*2023年5月28號：由於直播《NBA 季後賽 - 波士頓塞爾特人 對 邁阿密熱火》，所以第55集改到11:50-12:20播。
*2024年2月11號：由於10:15-15:00重播《2023年度叱咤樂壇流行榜頒獎典禮》，所以第81集改到提早喺2024年2月10號（星期六）10:00-10:30播。

## 出面網頁
*ViuTV：創文館

## 電視節目變遷
班 (軍隊編制)

**班**（**Squad** / **Section**）係種軍隊編制，喺排轄下，一般由3-4個伍組成，人數約莫十幾人。
奇異博士2：失控多元宇宙

《**奇異博士2：失控多元宇宙**》（***Doctor Strange in the Multiverse of Madness***）係一套喺2022年上映嘅美國超級英雄電影，《奇異博士》續作，由森雷美執導，班尼迪甘巴貝治、伊莉莎伯奧遜、黃凱旋主演。
莉莉露絲特普

**莉莉露絲特普**（**Lily-Rose Depp**，）係美國女演員同模特兒，尊尼特普同雲妮莎巴哈迪個女，2014年出道。
雲妮莎巴哈迪

**雲妮莎巴哈迪**（**Vanessa Paradis**，）係法國女歌手、模特兒同演員，1987年出道。佢1998年到2012年曾經同美國演員尊尼特普拍拖，生咗一女（莉莉露絲特普）一仔。
毒心術

《**毒心術**》（*Nightmare Alley*）係一部2021年嘅美國心理驚悚電影，由吉拿域戴拖路做導演，佢同Kim Morgan編劇，套片係改編嘅1946年英文同名小說《》，今次係第二次改編Gresham嘅呢本小說，第一次係1947年電影《》。主演係畢列谷巴。

《毒心術》由定喺2021年12月17號喺美國上畫。另外再推出名叫《毒心術：黑暗同光明中嘅視覺》（*Nightmare Alley: Vision in Darkness and Light*）嘅黑白版本，喺2022年1月14號一啲部分城市上畫。
迪士尼頻道

**迪士尼頻道**（）係美國一條收費電視頻道，屬於華特迪士尼公司旗下華特迪士尼電視集團。

2021年10月1日香港時間凌晨1點，十八個迪士尼傳媒集團亞太電視頻道正式停播，包括衛視音樂台Channel [V]、Fox、Fox Crime、Fox Life、FX、Fox Action Movies、Fox Family Movies、Fox Movies、Fox Sports、Fox Sports 2、Fox Sports 3、迪士尼頻道（Disney Channel）、Disney Junior 、Nat Geo People同衛視卡式台（ SCM Legend ），大部分播出內容將轉移到Disney+播出。
利奧波德·塞達爾·桑哥

**利奧波德·塞達爾·桑哥**（，）係塞內加爾詩人、政治人、文化理論家，1960年至1980年做塞內加爾首任總統。

## 出面網頁

類:詩人
芥見下下

**芥見下下**（），日本漫畫家。喺日本岩手縣出世，代表作係《咒術迴戰》。

## 作品
* 神代搜查 （《少年jumpNEXT!!》2014 vol.2刊登）
* No.9 （《少年JumpNEXT!!》2015 vol.2刊登）
* No.9 （《週刊少年Jump》2015年第46號刊登）
* 二界梵骸巴爾托爾 （《週刊少年Jump》2016年第44號刊登，金未來杯入選作品）
* 東京都立咒術高等專門學校（《JumpGIGA》2017 vol.1 - 2017 vol.4 連載）
* 咒術迴戰 （《週刊少年Jump》2018年第14號 - 2024年第44號）

## 睇埋
* 咒術迴戰

## 參攷
聯邦主義

**聯邦主義**（）係一種政治哲學，係國家政府同地區政府分享憲制上嘅主權，以及擁有不同事項嘅管轄權嘅政治體系。
克爾柏洛斯

**克爾柏洛斯**（，*Kerberos*），又叫**地獄三頭犬**，係希臘神話入面看守冥界入口嘅惡犬。
陷落火山口

**陷落火山口**（）係一種特別嘅火山口，通常係由於火山錐頂部因爲失去地下熔岩嘅支撐崩塌形成。
視線 (電子遊戲)

喺電子遊戲裏面，**視線**（）係指由一隻遊戲入面嘅角色嘅眼射出嚟嘅一笪空間，呢笪空間掂到嘅嘢就算係嗰個角色睇到嘅。
## 睇埋
*潛行遊戲
魔鏡肥緣

《**魔鏡肥緣**》（；）係2019年南韓電腦動畫片，改編自德國童話故仔《白雪公主》，由宋浩宏執導。

套戲喺香港上畫嗰陣，由陳瀅、黃百鳴、陳淑蘭、李健宏、陳卓賢、歐陽仲豪等等藝人做粵語配音。
地層學

**地層學**（）係地質學嘅一個分支，研究地層（stratum）同石層之間嘅關係。在細分成岩石地層學，生物地層學同年代地層學。
羅哲琛

**羅哲琛**（，）係香港鐵路愛好者，2021年因為喺屯馬綫通車嗰陣接受傳媒訪問唱出自己改編嘅歌《屯馬開通真的很興奮》而出名，跟住開始做YouTuber。

## 簡歷
2021年6月27號屯馬綫全線通車，無綫新聞喺宋皇臺站採訪搭頭班車嘅人，搵咗羅哲琛受訪（電視台顯示佢個稱呼做「**羅先生/羅同學**」），佢喺鏡頭前面調寄《綠袖子》唱咗一句「屯馬開通真的很興奮」而引起廣泛迴響。佢亦有自己嘅YouTube個人頻道。

到第二年東鐵綫過海段通車嗰陣，港鐵公司受呢件事啟發，再用《綠袖子》做旋律製作宣傳MV《東鐵過海真的很興奮》，由羽毛球手謝影雪、藝人李司棋、歌手鄭融合唱，更搵返羅哲琛本尊壓軸獻唱。5月15號東鐵綫過海段頭班車喺會展站開出，羅哲琛亦有現身同接受傳媒訪問。

2022年7月文憑試放榜，羅哲琛亦被傳媒追訪，報道佢去香港樹仁大學及香港恒生大學報讀新聞與傳播學系獲取錄。宜家讀緊香港恒生大學。2025年佢Year 3升Year 4嘅暑假，佢做咗無綫新聞實習記者，並喺《時事多面睇》旁白。

## 軼事
羅哲琛亦係經民聯選委界立法會議員陸瀚民嘅表外甥。

## 參考

## 出面網頁
*
*
馬些·杜桑

**昂希-羅拔-馬些·杜桑**（，）係一個美籍法裔藝術家、國際象棋棋手同作家。

## 出面網頁
倫巴底人

**倫巴底人**（）係日耳曼人嘅一支，起源於斯堪的納維亞，如今瑞典南部。倫巴底人嘅歷史可以追溯到八世紀。 

## 參考
### 註

### 來源
**古代參考**

* *[[Cosmographer of Ravenna]]*
* *[[Historia Langobardorum Codicis Gothani]]* in *[[Codex Gothanus]]*
* *[[Historia Langobardorum]]*
* *[[Origo Gentis Langobardorum]]*
* Tacitus. *Annals*
* Tacitus. *[[Germania (book)|Germania]]*

**現代參考**

* 
* 
* 
* 
* 
* 
* 
* 
* 
* 
* 
* 
*  In two volumes. Diss. Eberhard-Karls-Universität zu Tübingen.
* 
* Grimm, Jacob (1875–78) [1st ed. 1835]. *[[Deutsche Mythologie]]*
* Gwatkin, H. M., Whitney, J. P. (ed) (1913). *[[The Cambridge Medieval History]]: Volume II—The Rise of the Saracens and the Foundations of the Western Empire*.
* 
* Hammerstein-Loxten, Wilhelm Freiherr von (1869). *[https://archive.org/details/bub_gb_3vlSAAAAcAAJ/page/n3 Die Bardengau]*. Hannover: Hahn'sche Buchhandlung.
* Hartmann, Ludo Moritz. *Geschichte Italiens im Mittelalter II Vol.*
* Hodgkin, Thomas. *Italy and Her Invaders*. Clarendon Press
* 
* Menghin, Wilifred. *Die Langobarden / Geschichte und Archäologie*. Theiss
* 
* Oman, Charles (1914) [1893] . *[https://archive.org/details/in.ernet.dli.2015.86389/page/n5 The Dark Ages 476–918]* (6th ed.). Periods of European History. London: Rivingtons.
* Pohl, Walter and Erhart, Peter (2005). *Die Langobarden : Herrschaft und Identität*. Forschungen zur Geschichte des Mittelalters, 9. Wien: VÖAW.
* Priester, Karin (2004). *Geschichte der Langobarden: Gesellschaft – Kultur – Altagsleben*. Stuttgart: Konrad Theiss.
* 
* Santosuosso, Antonio (2004). *Barbarians, Marauders, and Infidels: The Ways of Medieval Warfare*. 
* Schmidt, Dr. Ludwig (1885). ''Zur Geschichte der Langobarden''. Leipzig: Gustav Fock. Also in (1884) *Älteste Geschichte der Langobarden. Ein Beitrag zur Geschichte der Völkerwanderung*. Dissertation. Leipzig, Universität.
* 
* Wegewitz, Willi. *Das langobardische Brandgräberfeld von Putensen, Kreise Harburg*
* .
* Wiese, Robert. *Die älteste Geschichte der Langobarden*
* Zeuss, Kaspar. *Die Deutschen und die Nachbarstämme*
* Carlo Troya, Giovanni Minervini (1852-1855) Codice diplomatico longobardo dal DLXVIII al DCCLXXIV: con note storiche, Napoli, Stamperia reale, 1855
* 
* 
* 
*
傻仔陷阱

**傻仔陷阱**（）泛指啲用嚟出乎對手意料噉殺死或者傷害對手嘅裝置，可以係想攞對手命嘅（例如地雷俾用嘅人埋喺泥土入面，敵人唔覺意踩到就爆炸），又可以係想喺唔殺死對手嘅情況下制伏對手嘅。

## 參考資料
狙擊之神系列

《**狙擊之神**》（）係由Rebellion Developments開發嘅一隻潛行射擊遊戲系列。玩家扮演身為狙擊手嘅主角。
張庭瑜

**張庭瑜**（，）係香港嘅女性新聞從業員同模特兒，2022年2月加入無綫電視，而家做緊無綫新聞台主播。

## 簡歷
張庭瑜佢係模特兒出身，後來，佢喺2022年2月轉職無綫新聞，擔任財經組同埋新聞組主播，之後兼任主播主持夜更深宵新聞報道主播同埋中華掠影主持。

## 參考

## 出面網頁
*
孤男寡女

**孤男寡女**可以係：
*孤男寡女 (電影)，香港電影
*孤男寡女 (電視劇)，星加坡電視劇
A♯

**A♯**（**A Sharp**）可以係：
*A♯ (音符)
**降B大調，即係升A大調（A♯ major）
**升A小調（A♯ minor）
*A♯ (.NET)
醉爆伴郎團

《**醉爆伴郎團**》（*The Hangover*）係一部2009年嘅美國笑片，由做導演，佢同一齊監製，同編劇。呢套片係「」嘅第一套作品。主演係畢列谷巴、、碩·加利費維基斯、、、、。

續集係《》，喺2011年5月26號上畫。第三集係《醉爆伴郎團3》，又係最後一集，喺2013年5月23號上畫。
法庭線

**法庭線**（英語：**The Witness** **HK**）係一個由創立嘅香港媒體，2022年5月16號開始運作。佢哋自我介紹入面提到自己宗旨係，秉持獨立、準確、持平嘅新聞原則，喺瞬息萬變嘅時代，繼續喺香港同法庭現場，見證記錄。佢哋亦有《法律101》系列，為公眾提供一啲法律教育嘅資料。

佢哋營運模式依賴訂閱收入，但所有報道全部免費向公眾開放。

## 出面網頁
* 
* 
* 
* 
*
佔據網格地圖

**佔據網格地圖**（）係機械人學上成日用嘅一種演算法，指一個 AI 內部有幅地圖，將自己周圍嘅空間當做一幅由一格格組成嘅圖，而 foreach 格，個 AI 都會有個數做「目標喺呢個位」嘅機率，即係有拃
:p(m_i\mid z_{1:t}, x_{1:t}) 噉嘅值，當中
*m_i 係「目標喺地圖上第 i 點」；
*z_{1:t} 係時間點 1 至 t 之間量度到嘅目標位置；
*x_{1:t} 係時間點 1 至 t 之間自己嘅狀態；

有 AI 研究者主張，佔據網格地圖仲可以攞嚟教潛行遊戲入面嘅 NPC 敵人搜尋匿埋咗嘅玩家角色，達致更加似真實嘅行為。
## 睇埋
*機械人學
*潛行遊戲
## 攷
美國為什麼要轟炸珍珠港

**美國為什麼要轟炸珍珠港**最初係一個中國內地網民提出嘅問題，之後喺知乎搜尋出現，排喺最先嘅標準答案話係因為日本向廣島同長崎投下原子彈，殺死十幾萬人，所以美國要咁做。呢個誤解歷史嘅說法，以致知乎搜尋嘅結果，因而引來香港同台灣甚至中國内地一啲網民嘅批評。其中，香港同台灣嘅人就用來揶揄中國內地網民唔認識歷史。

事實上，珍珠港係美國嘅軍港，第二次世界大戰結束，好大程度係因為美國向廣島同長崎投下原子彈，冇耐之後日本就宣佈投降。

## 參考
櫃桶 (賭廳)

喺澳門嘅賭場入面，有啲廳主會由其正式租自博彩公司嘅賭廳之中，間啲地方出嚟，非正式租予其他友仔，包括冇資格成為廳主嗰啲，畀佢哋搭單噉攞嚟自己做生意——名為**櫃桶**。呢種拍檔方式响武漢肺炎瘟疫蔓延時，尤其流行——一嚟係由於當時市道不境，廳主急於救亡，於是鋌而走險，摻啲唔正規嘅成員玩；二嚟係由於其處於法律中嘅灰色地帶，政府少理。

## 特點
#喺原理上，係廳主監管嘅地頭；喺實務上由另外一班人打理，招牌、賬房及職員都大致獨立於廳主自理嗰啲……佢哋嘅路牌、門面、裝修及間隔等，睇落同得到博彩公司直接授權嘅商户無異，一般人難以辨認出其地位。
#喺名義上，只會用作兑換籌碼及相關勾當；喺事實上，有唔少主要攞嚟非法集資……有啲櫃桶經營者，會用派發高利息為誘因，叫人哋儲錢，或者以入股分利潤作幌子，啗外行人注資。
#喺理論上，存款者嘅錢擺咗喺佢自己名下嘅賭廳户口；實際上廳主對於其閃失，多數唔肯負責……時至今日，亦未曾有政府迫廳主為櫃桶出嘅事揹飛之先例……因此，櫃桶主人捲款潛逃嘅事件時有發生——佢哋當中有由於檔嘢運作到咁上下塌咗，因而把心一橫嘅，亦不乏純粹騙徒。

## 註釋

## 罪案
#有集團經營3個櫃桶，啗人哋存款或入股；初頭佢哋有派高利息，後來唔止停派，重連本金都冇得退。由2021年6月下旬至2021年7月23號，有25個以大陸人為主者報案，總共報稱被詐騙2,718萬港紙。司警响2021年7月3號、2021年7月8號及2021年7月22號拉咗一共5個疑犯——做負責人嘅26歲司徒姓男澳門人、做賬房經理嘅29歲李姓男澳門人、做會計嘅39歲楊姓女澳門人、做職員嘅27歲謝姓男澳門人，以及做股東嘅45歲江姓女香港人，之後將佢哋交去檢察院。濠博新聞話收到料，得知出事之櫃桶係新濠天地之內，依附於京城貴賓會嘅名人薈、澳門金沙之內，依附於輝煌貴賓會嘅匯鼎，以及澳門銀河之內，某依附於世紀貴賓會嘅檔口，而背後老闆係大陸人；到咗2021年7月24號，佢哋已經摺埋哂。
#有個由2021年5月25號運作至2021年7月24號運作嘅櫃桶，吸納咗來自超過180人，超過5,080萬港紙嘅存款，營運者所用之招數係初頭派高利息；後來停派利息兼搬走本金。响2021年7月24號，有個大陸男人為此報案，聲稱損失155萬港紙，隨後收返求助，响2021年7月29號，有另外兩個大陸男人為此報案，聲稱損失30萬港紙及45萬港紙。响2021年7月29號，司警捉咗個做股東嘅32歲郭姓男澳門人疑犯，之後將佢交去檢察院。濠博新聞話收到料，得知出事之櫃桶係新濠天地之內，依附於世紀貴賓會嘅豪門，而其實係有另外一間公司喺背後經佢掠水。
#有人標榜高回報，引誘以大陸人為主嘅70多人，投資逾8,650萬葡紙落個响2021年3月成立嘅櫃桶道——滾存款項約為9,550萬港紙——啲錢卒之俾人轉走哂。有個受害之澳門女人响2021年9月10號收到檔嘢即將玩完嘅通知，故此於同日報案……跟住又有個受害之澳門男人為呢單嘢報案。司警响2021年9月14號捉咗個42歲董姓女澳門人疑犯，之後將佢交去檢察院，起碼重有1個女澳門人疑犯未捉到。濠博新聞話收到料，得知出事嘅櫃桶係路氹某賭場之內，依附於世紀貴賓會嘅鼎峰。
#有個老千集團响2019年10月同2021年9月29號之間，經營過2個櫃桶。佢哋用高利息引誘到超過200人擺入總額為2.866億葡紙嘅存款（部分用作營運開支，其餘據為己有）。响2021年9月29號同2022年3月30號之間，有18個人（10個係大陸人、7個係澳門人及1個香港人）報案，聲稱有總共2,770萬葡紙攞唔返。响2022年3月29號，司警捉咗2個澳門男人（陳姓38歲嘅集團行政總監及林姓30歲嘅集團副行政總裁），之後將佢哋交去檢察院，主腦唔喺澳門兼重未捉到。濠博新聞話收到料，得知嗰檔嘢叫做東博集團，出事嘅櫃桶分別開喺澳門銀河及新濠天地（位於前者嗰個，依附於世紀貴賓會）；主腦姓史，係個大陸人；嗰班友作咗假嘅人名及背景資料，經大陸網站及澳門户外實體廣告等渠道散出去，精心噉搭鷄棚嚟呃人磅水。主腦嘅真名係史志國，乃東博控股有限公司及史志國一人有限公司之頭目；佢嘅假名史志康，唔止擺咗入自製廣告道，重出現喺多個傳媒對於2021年2月6號澳門黃氏宗親會春茗嘅報道（有唔少澳門政商界嘅大粒馬出席，合照亦被廣泛公開）；其虛假身世介紹，擺咗上投資家網等網站。東博集團揾濠博新聞發布過宣傳式報道，又可能夥拍過澳門錶款有限公司，推出咗一系列陀飛輪手錶，藉此自我包裝。

## 參考

## 另睇
#龐氏騙局
#世紀貴賓會
類:賭場
寶華商業銀行

**寶華商業銀行**係臺灣一間已經結業嘅銀行，喺經歷財政困難後被新加坡星展銀行收購，成為星展銀行喺台灣嘅分公司。喺呢次收購之前，星展銀行喺台灣只有一個據點，收購後喺台灣規模大增。

## 歷史
寶華銀行前身係台中長億集團喺1990成立嘅泛亞銀行，喺1997年，佢收購咗高雄市第十信用合作社。去到1998年耐斯集團陳哲芳以每股八蚊嘅價格收購泛亞銀行，喺2004年又同美國通用資融集團GMAC策略結盟，引進美國通用新台幣15億元資金，並由「泛亞銀行」更名做「寶華銀行」，但之後資產品質持續下滑，2007年8月10號被金管會接管，2008年2月被星展銀行收購，2008年5月24日更名做「星展（台灣）商業銀行」。

## 參考

類:執咗笠嘅公司
類:臺灣嘅銀行
信約

**信約**可以係：

* 誠信不欺嘅盟約
* 新加坡國家信約
* 新加坡建國三部曲電視劇《信約》系列，其中包括：
** 《信約：唐山到南洋》：2013年推出，由李南星、陳泂江、黃俊雄、白薇秀、歐萱、方展發、童冰玉主演
** 《信約：動盪的年代》：2014年推出，由陳泓宇、歐萱、陳羅密歐、陳鳳玲、陳邦鋆、黃思恬主演
** 《信約：我們的家園》：2015年推出，由陳泓宇、瑞恩、陳鳳玲、陳羅密歐、林慧玲、張振煊、陳欣淇主演
* 《信約》：蔡淳佳、陳偉聯合唱歌曲，《信約：動盪的年代》嘅主題曲
新加坡國家信約

**新加坡國家信約**係對新加坡宣誓效忠嘅一個方式。新加坡人一般喺公眾活動入面一齊宣讀信約，尤其係喺學校，武裝部隊同埋國慶慶典嘅時候。

## 信約
### 華語版本
:我們是新加坡公民，
:誓願不分種族、言語、宗教，團結一致，
:建設公正平等的民主社會，
:並為實現國家之幸福、繁榮與進步，共同努力。

### 英文版本

### 馬來文版本

### 淡米爾文版本

## 參考
陳繼杰

**陳繼杰**（，）原名**趙河暢**（），有「爛賭二」、「泰國陳」等綽號，澳門商人兼親中派政治人，籍貫海南瓊山市三江鎮福寶村、海南省政協委員；陳繼杰喺1996年至1999年期間係澳門立法會直選議員，亦係第九屆全國政協澳區委員。陳繼杰係廣南集團詐騙案嘅主謀，並且因涉嫌串謀詐騙被香港廉政公署列入通緝名單入面，但到依家仍然下落不明。
## 參考
HITS 演算法

**HITS 演算法**（）係一種用嚟分析網頁嘅演算法。

HITS 演算法會考慮到所謂嘅 **hubs**（指會連去好多有權威性嘅網頁嘅網頁），而喺呢套演算法下，有好多唔同嘅 hub 連去嘅網站可以當做「高質網站」。HITS 演算法可以配合網絡搜尋器嚟用－簡單講，HITS 演算法可以同手上嘅每個網頁俾個分代表個網頁嘅質素，然後喺顯示啲相關網頁俾用家睇嗰時，將啲質素高嘅網頁排先。
612人道支援基金

**612人道支援基金**（；又叫：612基金，原名：反送中受傷被捕者人道支援基金）係為反送中運動入面受傷、被捕同有關人士，提供人道支援嘅基金，包括醫療、心理／精神，法律同其它有關援助，成立喺2019年6月15號。包括但唔限於2019年6月12號佔領立法會行動。

## 背景

2019年，香港政府推出逃犯條例修訂草案，引發大量市民不滿。6月11號起，市民開始佔據金鐘同中環一帶，最後喺6月12號因為警察清場而做成多名示威者受傷同被捕。之後，公民黨法律界前議員、大律師吳靄儀喺6月15號臨時成立「反送中受傷被捕者人道支援基金」，用嚟協助因為參與運動而受傷或者被捕嘅示威者。

7月6號，612人道支援基金正式成立並且取代「反送中受傷被捕者人道支援基金」。基金共有五位信託人，包括天主教會樞機陳日君、大律師吳靄儀、嶺南大學文化研究系客座副教授許寶強、前立法會議員何秀蘭同歌手何韻詩。基金成立目的係為所有喺反送中運動中被捕（不論罪名）、受傷同有關人士提供人道支援，包括醫療費用、心理/精神輔導費用，刑事/民事法律費用，緊急經濟援助等支援。

## 捐款
基金信託人吳靄儀於成立嗰陣話，612基金已正式委托真普選聯盟有限公司負責托管基金同收支事項，並會定期公佈收支同個案數字，每年財政年度都會委托核數師核數。

2020年5月19號，基金告急，聲稱可動用資金唔夠2,400萬。 同年12月，基金話，一共收到大約1.73億港幣捐款，共向近19,000人批出約1.44億港幣嘅援助款項。 

2021年1月20號，基金再次對外宣稱可動用結餘得181萬，需要公眾捐款支持。9月6號，612人道支援基金喺社交平台宣佈即時暫停接受捐款嗰時，基金結餘大約有721萬。

## 解散
2021年8月，612基金被多間官媒批評，話基金未有社團註冊，「同外國勢力勾連」。有官媒更加引述學者呼籲當局徹查。同月18號，由於負責托管612基金嘅真普選聯盟有限公司將結束運作，612基金宣佈已制定方案，將有序停止運作，即日起停收新嘅個案。

## 被查
2021年9月1號，警方國家安全處按《香港國安法》向高等法院攞到「提交物料令」，要求「612人道支援基金」同「真普選聯盟」等相關人士提供資料，包括眾籌詳情、捐款人資料等。9月6號，612人道支援基金喺佢哋嘅社交平台宣佈，即時暫停接受捐款。9月9號，612人道支援基金話，由於網上捐款平台收集嘅款項已經冇辦法存入基金銀行戶口，決定將存喺捐款平台嘅款項，全數用喺退返由9月3號中午至9月7號下晝嘅捐款，合共約317,000港幣，包括447筆單次捐款同月捐。截至9月8號基金銀行戶口結餘大約有7,440,000港幣。根據紀錄，喺真普聯停止執行匯款指示前有19張支票，一共大約408,000蚊已經發出但仲未過數，有關款項包括支付已經批出嘅支援同基金行政開支，基金話，會盡力跟進有關支票兌現嘅情況。基金喺社交專頁又提到，成立宗旨係為咗受反修例事件影響嘅傷者同被捕人士提供法律、醫療、情緒支援費用等人道支援，有關支援同一般為在囚人士提供服務嘅社福機構無分別，對於人道支援工作嘅性質被政府官員曲解，基金深表遺憾。

2022年5月11號，警方國安處以涉嫌「勾結外國勢力罪」逮捕五名信託人許寶強、吳靄儀、何秀蘭、陳日君同何韻詩，其中許寶強喺香港國際機場準備離港去德國法蘭克福嗰陣被國安處拘捕。

## 參考
孫衣文

**孫衣文**（，）係香港女藝人，外號「娘娘」，2021年第31期無綫電視藝員訓練班學員，畢業後加入無綫電視。

## 簡歷
孫衣文喺香港出世同長大。
孫衣文喺全新公司簽約無限傳奇娛樂文化。

## 演出
* 《開心大綜藝》
* 《聲夢傳奇2》

## 攷

## 出面網頁
* 孫衣文嘅TVB個人資料
* 
* 
* 

類:無綫電視女藝員

衣文
楊凱博

**楊凱博**（，）係香港童星同模特兒。2022年起係邵氏兄弟旗下藝人。

## 演出作品
### 電視劇（[[無綫電視]]）

### 主持（[[無綫電視]]）
*放學ICU

### 主持（[[ViuTV]]）
*2017年：細路玩大咗

## 攷

## 出面網頁
* 
* 
* 

類:香港男演員
類:香港童星
凱博
新竹市市長

**新竹市市長**係臺灣新竹市嘅最高行政首長，當選後最多連任一屆。現任市長係台灣民眾黨嘅邱臣遠。

## 歷任市長一覽

### 日治時期

#### 新竹街長（1920年～1929年）

#### 新竹市尹（1930年設市）

#### 新竹市長（1940年更名）

### 中華民國時期

### [[臺灣省行政長官公署|省署]]／[[臺灣省政府|省政府]]指派

### 省轄市時期（第一次）

### 縣轄市時期

#### 省轄市時期（第二次）

##### 附註


## 參考


## 出面網頁
*新竹市政府
湯令山

**湯令山**（，），藝名**Gareth.T**，香港創作男歌手。2018年開始出歌。

2021年，佢開始同其他歌手合作幫手作曲，例如章尾而嘅《最後的黃昏》、姜濤嘅《Master Class》攬佬《跟悲傷結了帳》等等。

## 音樂作品
### 個人專輯

### 單曲
;2018年
*Faith
*Jessica
*Bloom（與Kelsey Kuan合唱）
*Is What It Is
;2019年
*Ghost
*I Know
*Slow Down
*Reasons I hate U
;2020年
*Benjamin Franklin
*Shining
*Down
*Best Me I Can
*November Rain
*Waves
*2 more weeks
*Youuu（與Milky Day合唱）
*I Don’t Wanna Go（與Tommy Groves合唱）
;2021年
***Boyfriend Material**
*Honest
*Speed Limit
***勁浪漫 超溫馨**
*雪不完的浪漫 （與陳苡臻合唱）
*December（與Tyson Yoshi合唱）
;2022年
*Dinner In Bed
*邊個話你醜？（艾粒 Featuring Gareth. T）
*buzz cut
*笑住喊
;2023年
*孤單
***國際孤獨等級**
*CUTIE
*Let Me Know
***緊急聯絡人**
;2024年
*Bread and Better （Featuring 姜濤、Gentle Bones）
*遇上你之前的我
*去北極忘記你
*dishonesty
*偶像已死
;2025年
*你都不知道 自己有多好
*顏色
***用背脊唱情歌**
*Not Done With U （林峯 Featuring Gareth. T）
*泥菩薩
*跟悲傷結了帳（與攬佬SKAI ISYOURGOD合唱）

### 派台歌曲成績

*（*）仍在榜上
*（-）未能上榜
*（）冇派去該台，包括曾因2021年新城與包括其所屬華納唱片的三大唱片公司版稅紛爭
*（**(1)**）兩星期冠軍

## 攷

## 出面網頁
* 
*
艾麗絲·華妲

**艾麗絲·華妲**（，）係一個喺比利時出世嘅法國導演、編劇、攝影師、藝術家。佢早期嘅作品同「法國新浪潮」電影運動關係密不可分，同杜魯福、尚盧高達、伊力盧馬、查布洛、利維特一樣，畀人歸入法國新浪潮。佢嘅作品實現紀錄片現實主義，涉及女性主義議題，又製作咗唔少充滿實驗風格嘅社會評論影片。

## 作品
**劇情片**
* 1955 短角情事 (La Pointe courte)
* 1962 從五時至七時的琪奧 (Cléo de 5 à 7)
* 1965 幸福樂園 (Le Bonheur)
* 1966 造物 (Le Créatures)
* 1969 如獅如醉 (Lions Love)
* 1977 唱不唱由你 (L'une chante, l'autre pas)
* 1981 Documenteur
* 1985 天涯是我家 (Sans toit ni loi)
* 1988 武林盟主/戀愛遊戲 (Kung-fu Master)
* 1988 寫珍集 (Jane B. par Agnès V.)
* 1991 童年拾趣 (Jacquot de Nantes)
* 1995 一百零一夜 (Les Cent et Une Nuits de Simon Cinéma)

**紀錄片**
* 1958 Du côté de la côte
* 1966 Elsa la rose
* 1967 Loin du Vietnam
* 1968 Black Panthers
* 1975 Daguerréotypes
* 1981 Mur murs
* 1982 Une minute pour une image
* 1984 Les Dites cariatides
* 1993 Les demoiselles ont eu 25 ans
* 1995 丹美的電影宇宙 (L'Univers de Jacques Demy)
* 2000 拾穗者與我 (Les Glaneurs et la Glaneuse)
* 2002 Deux ans après
* 2004 Ydessa, les ours et etc.
* 2004 Cinévardaphoto
* 2005 Quelques veuves de Noirmoutier
* 2005 La Rue Daguerre 2005
* 2008 La Petite Historie de Gwen la bretonne
* 2008 沙灘上的華妲 (Les Plages d'Agnès)
* 2017 眼睛相旅行 (Visages, villages)
* 2019 艾麗絲說華妲 (Varda par Agnès)

## 攷

## 拎

* Play it Again網頁艾麗絲華妲作品香港中文譯名
Castle Wolfenstein

《**Castle Wolfenstein**》係 1981 年問世嘅一隻電子遊戲；呢隻遊戲要求玩家通過一座城堡嘅關卡，途中要偷取某啲物品同走佬，玩家可以假扮成敵人嚟避開敵人嘅探測；一般認為，呢隻遊戲算係世上第一隻有潛行成份嘅遊戲。
合金裝備 (1987年遊戲)

《**合金裝備**》（）係Konami喺 1987 年推出嘅一隻潛行遊戲，亦係《合金裝備系列》嘅第一隻遊戲。
洪天路緊急月台

**洪天路緊急月台**（），代號385，位於香港新界元朗青山公路洪水橋段，鄰近洪天路同埋洪福邨。呢個月台只會喺輕鐵服務受阻嘅時候使用，畀乘客喺呢個月台轉乘緊急接駁巴士去繼續行程。''
天誅：潛行刺客

《**天誅：潛行刺客**》（）係 1998 年問世嘅一隻潛行遊戲。以忍者做主題，係世上第一隻完全 3D 嘅潛行遊戲。
神偷：暗黑計劃

《**神偷：暗黑計劃**》（）係Eidos Interactive（而家嘅Square Enix Europe）喺 1998 年推出嘅一隻潛行遊戲，亦係神偷系列嘅第一隻遊戲。佢以賊仔做主題，史上第一隻用第一人身（玩家由主角對眼睇嘢）嘅潛行遊戲，而且仲有用光同黑暗嘅機制嚟幫玩家潛行（玩家可以匿埋喺環境入面暗啲嘅地方，用黑暗避開敵人嘅探測）。
合金裝備 3：食蛇者

《**合金裝備 3：食蛇者**》（）係 2004 年問世嘅一隻潛行遊戲。加入咗保護色嘅機制，而且仲加入咗生存遊戲嘅成份，要玩家喺荒野用有限嘅資源嚟求生。
香港輕鐵610綫

**輕鐵610綫**（）係連接屯門碼頭站同埋元朗站嘅香港輕鐵路綫，屬港鐵一部分，係輕鐵通車到而家仍存在嘅少數路綫之一，可以話係輕鐵最老嘅路綫。本綫途經輕鐵車廠、大興、屯門醫院，然後到兆康站沿青山公路前往元朗站。
追新聞

**追新聞**（The Chaser）係一個由海外香港人成立，以Facebook、Patreon同YouTube為平台嘅新聞媒體，以維護新聞自由、捍衞民主人權同埋維繫全球港人為目標。

## 成立目的
喺《港版國安法》被北京喺未經事先諮詢同香港人同意後，香港記者日益擔心，報導新聞都會被當觸犯國安法，傳媒要履行第四權嘅天職，變得越來越危險，或者被屈報導「假新聞」，評論當權者嘅施政更隨時面臨惡法清算。有一啲身處海外嘅香港傳媒人眼見香港言論同新聞自由空間不斷收窄，就決定籌組《追新聞》，為身處英港兩地繁嘅讀者，報道最真實嘅訊息，提供一把同香港人價值共鳴嘅聲音。

## 外部連結

* 
* 
* Patreon網站
三坑車站

**三坑車站**位於台灣基隆市仁愛區，係臺灣鐵路管理局縱貫線嘅鐵路站。
## 攷

類:仁愛區
香港道教聯合會圓玄學院第一中學

**香港道教聯合會圓玄學院第一中學**（**HKTA The Yuen Yuen Institute No. 1 Secondary School**）係香港一間中學，喺新界葵涌和宜合道42號，由香港道教聯合會喺1979年創校，由圓玄學院贊助去起。
西追·迪哥里

**西追·迪哥里**（）係英國作家J. K. 羅琳寫嘅奇幻小說《哈利波特》系列嘅其中一個角色。係赫夫帕夫級長、魁地奇代表隊新隊長兼搜捕手，係好優秀嘅魁地奇球員。
黃一山

**黃一山**（，）原名**黃志強**，外號**細龜**，係喺香港出世嘅演員同編劇，前有線娛樂有限公司非執行董事，而家主要喺中國大陸拍劇。

黃一山本來係幕後工作人員，後來因為個樣睇落去樣子後生同埋和外形矮小而被安排轉為幕前演出。自此就開始做藝人，之後憑著無綫電視綜藝節目《笑星救地球》成名，近年就經常喺觀眾面前評論周星馳同埋分享佢以前同周星馳工作嘅經歷。

## 演出

### 電視劇（[[電視廣播有限公司|無綫電視]]）

### 電視劇（中國大陸）

* 2000年：《前世今生》
* 2005年：《不想長大》 飾 高大點
* 2005年：《我愛鐘無艷》 飾 孔太史
* 2008年：《七十二家房東》 飾 招家炳
* 2009年：《笑公堂》 飾 公孫發
* 2009年：《京港良緣奇遇記》
* 2010年：《吉星高照之陳夢吉與三十六計》 飾 陳村種
* 2014年：《包笑公堂》 飾 房很多（網絡劇）
* 2015年：《桃花運》 飾 大劉
* 2016年：《逗吧逗把街》
* 2017年：《西涯俠》飾 俠考鎮嚮導（第三集）
* 2018年：《給個理由先之再點秋香》（IP劇）
* 2018年：《鳴鴻傳》 飾 龍冶（網絡劇）
* 2019年：《雄孩子計劃》（小兒系列劇）
* 2019年：《圓夢劇人》（網絡劇）
* 2019年：《瘋狂朋友圈》（網絡劇）

### 電視電影（[[電視廣播有限公司|無綫電視]]）

* 1992年：羣星會 飾 阿郎（貨車司機）（客串）

### 電影

## 事件
《笑星救地球》播出嗰陣，曾有觀眾投訴無綫電視虐待兒童。
## 政治立場
佢係親中共派嘅支持者，喺華為因為違反美國法例被制裁嘅時候，佢就喺微博上表示自己即刻買咗一部華為手機，又形容事件係外國打壓。不過由於佢一方面批評美國，另一方面又用美國品牌IPhone嘅發帖，結果被一啲網民嘲笑。另外，佢亦有份支持北京未經諮詢或香港人同意強行訂立嘅《港版國安法》，形容反送中運動嘅示威者將香港搞到烏煙瘴氣，話佢哋係暴徒，法例俾咗亂港分子當頭一棒。

## 注釋

=參考資料=

## 出面網頁
* 
* 黃一山瞄準大馬市場發掘本地潛力演員，馬來西亞中國報，2017年12月2日
* “黄金配角”黄一山解析周星馳如何成了孤家寡人 ，大紀元，2009年8月28日
弗雷、喬治·衛斯理

**弗雷、喬治·衛斯理**係英國作家J. K. 羅琳寫嘅奇幻小說《哈利波特》系列嘅兩個角色，係孖生兄弟，榮恩、金妮·衛斯理嘅阿哥。
世紀貴賓會

**世紀貴賓會**（簡稱：**世紀集團**）喺澳門做生意，以經營賭廳為主業，亦有開餐廳。

呢檔嘢包含**世紀東方國際娛樂發展有限公司**及**世紀貴賓會有限公司**；後者擁有經營娛樂場幸運博彩中介業務准照。
## 問題

濠博新聞報道：此集團近年同若干冇資格做廳主嘅組織合作，畀佢哋喺自己嘅賭廳入面營運櫃桶；至今已經有四個噉嘅檔口，由於非法集資兼詐騙而俾澳門司警查辦。

## 呤時
*世紀東方國際娛樂發展有限公司
*世紀貴賓會 彙整 - Allin News

類:澳門賭業
金妮·衛斯理

**金妮·衛斯理**（，大陸譯**金妮·韋斯萊**）係英國作家J. K. 羅琳寫嘅奇幻小說《哈利波特》系列嘅其中一個角色。榮恩·衛斯理嘅細妹，後來嫁咗畀哈利·波特。
可測試度

**可測試度**（）喺科學哲學上係指一句假說可以有嘅特性。一句假說嘅可測試度包含咗兩樣嘢：
#句假說係咪有可否證度？研究者可唔可以想像到最少一個可能情況，一旦睇到呢個情況真係發生，就會證實句假說係錯誤嘅？
#句假說喺實行上係咪可以測試到？
有關條件 1，可以睇可否證度嘅嘢。

有關條件 2，舉個例說明，想像有人提出咗句噉嘅假說：
:「一位天使對翼係 50 kg 咁重。」
如果要驗證呢句嘢，就要去搵一位天使返嚟，再用某啲方法磅吓佢對翼，睇吓佢對翼係咪真係 50 kg 咁重，但問題係以廿一世紀初嘅認知，冇人能夠搵到天使返嚟，所以冇任何方法可以證實句嘢係一個錯嘅預測。因為噉，上面呢句有關「天使對翼幾重」嘅假說純理論上可以話係有可否證度（想像到個情況可以證實句假說錯誤），但並唔可測試。

## 睇埋
*可否證度
*可運算度
## 參攷
忘憂理髮店

《**忘憂理髮店**》（）係香港電台電視部2017年製作嘅單元劇。

## 簡介
忘憂理髮店每日都有新客、舊客、熟客、怪客嚟到，每個人都帶住唔同嘅煩惱、唔同嘅重擔、重有唔同嘅期望，奇哥同徒弟阿聲嘅工作，除咗幫客人剪頭髮之外，亦幫客人剪走一啲煩惱，帶嚟片刻寧靜。

## 每集一覽

## 出面網頁
*香港電台網站 : 電視|忘憂理髮店
選擇月刊

《**選擇**》月刊係香港消費者委員會出版，以產品測試為主題嘅雜誌，喺1976年11月創刊，每個月嘅15號出版。雜誌會刊登消費者委員會進行嘅產品測試、服務調查同研究報告。

## 內容
《選擇》月刊嘅內容以消費者委員會進行嘅產品試驗、服務調查以及研究報告為主，務求向香港嘅消費者提供公正以及客觀嘅消費資料。值得留意嘅係，呢本月刊並唔接受商業廣告，以保持中立形象。

## 出面網頁
*
*
姜東允

**姜東允**（；；花名**螞蟻**），係韓國音樂製作人、作曲家。

## 作曲作品
*《愛情啊》
*《You Are My Everything》

## 參考資料
Internet Explorer 5

**Microsoft Internet Explorer 5**（簡稱**IE5**）係微軟開發嘅一套用圖形用戶界面嘅網頁瀏覽器。
星月樓群組

**星月樓群組**係指喺新冠肺炎香港疫情入面，喺2022年5月中旬喺上環一間叫「星月樓」嘅酒樓入面爆發嘅一個新冠肺炎Omicron變種病毒感染群組。呢個群組係香港第五波疫情尾聲衞生署衞生防護中心重新追蹤群組個案之後，最大型嘅感染群組，截至5月18號有70人確診。個案源頭被懷疑係嚟自一位住喺西環邨西苑臺嘅員工做咗超級傳播者。

## 註
愛情啊

《**愛情啊**》係韓國電視劇《我男人的女人》嘅插曲。由姜東允作曲、Evis WY填詞，鄭淳元演唱。

## 參考資料
斐波那契拈

**斐波那契拈**（）係一隻減法博弈（subtraction game），係拈（nim）嘅一個變體。博弈入邊有一堆金幣，兩位玩家輪流攞走金幣，每次最少攞一個，第一次可以攞任意數量嘅金幣，不過唔可以攞嗮，之後每次最多只可以攞上一手嘅兩倍，攞到最後一個金幣就贏。喺呢個博弈嘅分析入邊，斐波那契數好重要，事實上呢個博弈嘅解係，如果一開始嘅金幣數係斐波那契數就後手贏，唔係就先手贏。如果得一堆金幣嘅話，呢個博弈係已經解決咗，但係多過一堆就係未解嘅。

斐波那契數係一列用遞歸關係定義嘅數列，第一、二項都係 1，之後每項就係上兩項加埋：1+1 = 2、1+2 = 3、2+3 = 5咁，頭十項係：1、1、2、3、5、8、13、21、34、55。

## 規則同歷史
斐波那契拈係雙人博弈，佢哋輪流攞同一堆金幣，第一吓唔可以攞嗮，之後每一步最多可以攞上一步嘅兩倍。博弈跟正常博弈慣例，攞最後一個金幣就贏。

Michael J. Whinihan喺1963年第一個講呢個博弈，佢話係俄勒岡州立大學數學家Robert E. Gaskell發明嘅。佢依家叫斐波那契拈係因為喺分析入邊會出現斐波那契數。

小心唔好同另一個有時都叫斐波那契拈嘅博弈撈亂，喺嗰個博弈入邊每位玩家每次可以攞走某一個斐波那契數咁多嘅金幣。

## 例子
假如一開局有 10 個金幣：

* 10 嘅 Zeckendorf 表示係 10 = 8 + 2，最細出現嘅斐波那契數係 2；開局限額係 9，大過 2，所以第一個玩家攞 2 個金幣，剩低 8 個。
* 依家有 8 個金幣，新限額係 4。第二個玩家無必勝策略，而且攞 3 或者 4 個金幣嘅話第一個玩家可以即刻贏，假設第二個玩家攞 2 個金幣，剩低 6 個。
* 依家有 6 = 5 + 1 個金幣，新限額係 4。第一個玩家攞 1 個金幣，剩低 5 個。
* 5 個金幣，新限額係 2。如果第二個玩家攞 2 個金幣會即刻輸，假設佢攞 1 個金幣，剩低 4 個。
* 4 = 3 + 1 個金幣，新限額係 2。第一個玩家攞 1 個金幣，剩低 3 個。
* 無論第二個玩家依家攞 1 個定 2 個金幣，下一步第一個玩家都夠限額攞嗮，第一個玩家贏咗。

## 策略

斐波那契拈嘅最佳策略需要識得將金幣數量寫成一拃斐波那契數加埋。一個數可以有好多種方法寫做一拃斐波那契數加埋，但係如果要額外符合呢兩個條件：

* 每個斐波那契數只用一次
* 唔用連續兩個斐波那契數

咁就只有一種方法，呢個寫法就叫 Zeckendorf 表示。舉個例，10 嘅 Zeckendorf 表示係 8 + 2，點解其他寫法唔得呢？例如 5 + 5 就用咗重覆嘅斐波那契數，5 + 3 + 2 就用咗連續兩個斐波那契數，因為(2, 3)、(3, 5)都係連續嘅。一個數嘅 Zeckendorf 表示可以用貪婪算法搵出嚟：每次都減走比個數細嘅最大斐波那契數，直到 0 為止。

搵策略仲要定義一個數叫「限額」，寫做 *q* ，係代表依家呢一步最多可以攞幾多個金幣。喺第一步，唔可以攞嗮，但係無其他限制，所以如果一開始有 *n* 個金幣嘅話，限額就係 *q* = *n* - 1 。之後每一步，限額都係上一步攞嘅兩倍。

根據上邊嘅定義，一個玩家如果佢嘅限額 *q* 係大過或者等於當前金幣數量嘅 Zeckendorf 表示之中出現嘅最細斐波那契數，咁就有必勝策略，細過嘅話就對家有必勝策略。喺一個贏位，若果限額夠大嘅話，就攞嗮所有金幣直接贏場博弈；如果唔夠，就攞「Zeckendorf 表示之中出現嘅最細斐波那契數」咁多嘅金幣，因為咁攞嘅話，對家嘅新限額就會細過剩低金幣數量嘅 Zeckendorf 表示之中出現嘅最細斐波那契數，咁對家就會輸。另外亦都有其他嘅必勝策略。

一個斐波那契數嘅 Zeckendorf 表示就係佢自己（即係 21 = 21 咁樣），所以如果一開局金幣數量就係斐波那契數 *n*，佢嘅「Zeckendorf 表示之中出現嘅最細斐波那契數」就係 *n* 自己，而一開始嘅限額係 *n* - 1，所以先手玩家會輸。不過，只要開局數量唔係斐波那契數，咁佢嘅 Zeckendorf 表示入邊就一定有細啲嘅斐波那契數，呢個數會細過個限額，即係話先手玩家會贏。

## 幾堆金幣
斐波那契拈係一個無偏博弈，即係話喺每一個位置可以做嘅選擇唔取決於玩家嘅身份，所以可以用 Sprague-Grundy 定理去分析呢一種變體：有幾堆金幣，每次只可以喺一堆入邊攞走金幣，而且限額係呢一堆上次被人攞嘅數量嘅雙倍。想分析呢個變體嘅話就要計每堆嘅拈值（nim-value）；成個博弈嘅值就係呢拃拈值嘅拈和，不過未有人完整描述所有嘅呢啲值。

另一個變體嘅玩法係咁嘅：都係有幾堆金幣，每次只可以喺一堆入邊攞走金幣，不過限額就係上一步攞嘅數量嘅雙倍，無論上一步係喺邊一堆度攞。

## 參考
清心丸

**清心丸**係種潮州糖水，傳統係用一種叫城鵝嘅植物塊莖嘅粉（亦可用木薯粉或者番薯粉）搓成粉團，蒸熟後切開一件件，口感煙韌。皆因通常喺夏季食，令人清熱消暑，所以就叫「清心丸」。清心丸多數會搭配用綠豆煮嘅**綠豆爽**，夾埋叫**清心丸綠豆爽**或者**綠豆爽清心丸**。
史小鵬

**史小鵬**，係中國音樂製作人同結他手。佢喺北京迷笛音樂學校畢業。

## 簡歷
佢喺《我是歌手2》為羅琦編曲。

## 參考資料

## 出面網頁
*
陳傑漢

**陳傑漢**，係臺灣音樂製作人、作曲家同結他手。

## 簡歷
佢做過陳昇樂團結他手。

## 編曲作品
*《小薇》
*《原諒之歌》
*《拿起來放下》
*《老張的歌》

## 參考資料
劉岳 (音樂人)

**劉岳**，係中國作曲家同音樂製作人。

## 簡歷
佢做過《超級女聲》同《快樂男聲》音樂總監。佢喺《我是歌手2》為韋唯編曲。

## 參考資料

## 出面網頁
*
崔弦亮

**崔弦亮**，係作曲家同中國音樂製作人。

## 作曲作品
*《望大陸》
*《愛無疆》

## 參考資料
Lupo Groinig

**Lupo Groinig**（），係奧地利同香港音樂製作人、蜂鳥音樂創辦人。

## 簡歷
佢喺《我是歌手2》為鄧紫棋編曲。佢為鄧紫棋專輯《新的心跳》負責所有曲目嘅編曲同監製工作。2014年，佢攞到新城勁爆頒獎禮勁爆監製獎。

## 參考資料
張秀葉

**張秀葉**，台灣親中派政治人物，中共在台間諜，愛國同心會成員。

佢喺2018年代表中國民主進步黨參與台北市議員選舉（中正、萬華區）期間涉嫌舉辦餐會賄選，之後經一審判刑3年5月。但佢之後滯留中國大陸，未有返去台灣。

喺2021年6月，多個台灣傳媒報道佢感染武漢肺炎，之後佢喺社交媒體交代病情嗰陣又不忘批評民進黨。

## 參考
鎮小江

**鎮小江**，前中國解放軍軍官，之後成為中共喺台灣嘅間諜，吸收前陸軍馬防部北竿少將指揮官許乃權等人，發展組織規模堪稱台灣史上最大嘅共諜組織，喺2014年被捕判刑4年，去到2018年7月服刑期滿後被驅逐出境。

2007年到2012年間，佢頻繁以經商名義喺台灣發展共諜組織，並且透過許乃權發展軍方人脈，以免費照待出國旅遊等方式，安排台灣國軍軍官同中國解放軍軍政機關人員接觸，藉以刺探台灣戰機作戰模式、機密操作手冊等資料。

## 參考
腹有詩書：全港小學校際中國語文常識問答比賽

**腹有詩書：全港小學校際中國語文常識問答比賽**係由灼見名家傳媒主辦，語文教育及研究常務委員會贊助嘅小學校際問答比賽，2021年第一次舉辦，目的係鼓勵香港嘅小學生增加中文閱讀，提升佢哋對學習中國語文同中華文化嘅興趣。

## 比賽
*第一屆：腹有詩書：全港小學校際中國語文常識問答比賽 (2020-2021學年)
*第二屆：腹有詩書：全港小學校際中國語文常識問答比賽 (2021-2022學年)
劉銳 (音樂人)

**劉銳**（），係中國音樂製作人。

## 製作作品
*《三秒鐘》
*《信以為真》

## 參考資料
張彧 (音樂人)

**張彧**，係中國音樂製作人同鍵盤手。

## 簡歷
佢喺《我是歌手2》為羅琦編曲。

## 參考資料

## 出面網頁
*
明德銀號

**明德銀號**（）係香港一間執咗笠嘅小型銀行。

1965年1月23號，明德銀號發出約值700萬港元嘅美元支票俾彈票。消息傳出後，好多存戶紛紛擁去提取現金，結果明德銀號喺1月26號發生擠提，去到1月27號，當時嘅港府銀行業監理處接管明德，同時停止該公司嘅一切業務，以便審查。1月30號，明德銀號因對地產放款過度而宣佈申請破產，又欠債接近1,200萬緡，但資產就只係得340萬。

明德嘅倒閉事件，引起廣大市民對華資銀行信心恐慌，亦為後來一連串嘅銀行擠提事件揭開序幕。

## 睇埋
* 香港銀行擠提事件列表
* 1965年香港股災

## 參考


類:香港銀行
郎心如鐵 (1994年電視劇)

《**郎心如鐵**》（；中國大陸叫做《**失落真心**》），香港亞洲電視1994年製作嘅電視劇，全劇共30集，由江　華、吳雪雯、萬綺雯、林祖輝、區淑貞領銜主演，並由林立三、楊　群、吳浣儀聯合主演，故事策劃擔當張小嫻，陳樹楷監製，被譽為亞視94壓軸激情巨作。

呢套劇江華喺亞視期間，收視最高的劇集。，亦係吳雪雯唯一參演嘅劇集。

## 參考
郎心如鐵

**郎心如鐵**可以指：

; 電視劇

* 郎心如鐵 (1978年電視劇)，由香港麗的電視製作
* 郎心如鐵 (1994年電視劇)，由香港亞洲電視製作
* 郎心如鐵 (2010年電視劇)，由中國三家電視劇製作公司聯合出品

; 電影

* 郎心如鐵 (1951年電影)（A Place in the Sun），美國電影，由喬治·史蒂文斯執導，蒙哥馬利·克利夫特、伊莉莎白·泰勒、雪萊·溫特斯主演
* 郎心如鐵 (1954年電影)，香港粵語片，由胡鵬執導，何非凡、羅艷卿、鄭碧影主演
* 郎心如鐵 (1964年電影)，香港粵語片，由李晨風執導，謝賢、江雪、王偉主演
* 郎心如鐵 (1993年電影)，香港電影，由霍耀良執導，吳家麗、李麗珍、羅慧娟、白石千主演
第11屆中華民國立法委員選舉

**第11屆中華民國立法委員選舉** 喺民國113年（2024年）1月13號舉行，同中華民國第16任總統、副總統選舉一齊舉行。呢次選舉係中華民國立法院採用單一選區兩票制後嘅第6次選舉。第11屆立法院嘅總席次共113席，有73席區域立法委員由單一選區選出，6席原住民立法委員由複數選區選出，34席全國不分區同僑居國外國民立法委員由比例代表制選出。

## 部分選舉議題

### 黑金貪污爭議

呢次選舉，國民黨、民進黨同民眾黨都有候選人選前或以往涉及黑金貪污政治爭議。

### 重啟兩岸服貿協議議題
2014年反對服貿嘅民眾黨主席兼總統候選人柯文哲，去到2023年6月主張重啟兩岸服貿協議，不過建議被各方批評，時代力量發言人余佳蒨指喺而家嘅社會環境同國際政經局勢之下，台灣無空間同中國談論經濟合作。民進黨多名立委對此批評，林楚茵痛批柯文哲當初因為太陽花學運而起，依家咁做對唔住佢嘅支持者。
### 高房價問題

高房價問題日漸成為台灣其中一個重要，並且有唔同政黨關心嘅社會問題，其中時代力量喺2023年6月就公布一項民意調查指出，有77%民眾支持開徵「空屋稅」，希望政府盡快落實。國民黨亦批評執政嘅蔡英文喺2012年選總統嗰陣訴諸好多彷彿相關政策，但好多變做空頭支票。
### 交通安全問題

台灣道路設計問題近年已經成為唔少人關注嘅問題，美國有線電視新聞網CNN喺2023年初一篇報道甚至形容台灣道路係「交通地獄」，不利國際觀光。交通議題亦成為部分台灣人關注並喺選舉關心到嘅議題，其中時代力量陳椒華、邱顯智、王婉諭等，都促請政府各部門進一步協調。另外，民進黨高嘉瑜亦曾經亦喺交通委員會就「行人地獄」嘅指控，對政府質詢。國民黨游毓蘭同民眾黨邱臣遠，時代力量陳椒華等人，亦曾經一齊開記者會，喊政府嘅行政院同交通部應該快啲將「交通安全基本法」嘅草案提交立法院審議。

### 媒體牌照及購併爭議
選前涉及媒體牌照同股權爭議嘅分別有鏡電視同埋三立集團。其中《鏡週刊》喺申請牌照開設鏡電視期間，先後爆出多項爭議。民眾黨蔡壁如、國民黨賴士葆同時代力量陳椒華，曾經公開質疑鏡電視機顧問費用同人事費用有無《鏡週刊》切割，唔少董事先後離開等問題。陳椒華又指，明明國家通訊傳播委員會內部無共識，主委陳耀祥都強行通過，亦有指行政院府院高層介入鏡電視執照審查，但院長蘇貞昌否認。

另外，三立集團被指透過唔同子公司，控制有線電線系統業者中嘉嘅股權27％，做成媒體壟斷，已經達到撤照嘅程度。其中陳椒華質詢時就質疑， 國家通訊傳播委員會明知問題而不作為。去到2023年10月，時代力量邱顯智揭露，就連鏡電視大股東萬海集團都入投中嘉，跨越反媒體壟斷嘅規定。

## 選前事件

### 民進黨黨內性騷擾風波

喺2023年5月，民主進步黨接連爆出黨內性騷擾嘅風波，而且受害人投訴嘅時候，未有得到應有嘅處理，民進黨因而受到外間一啲批評。

## 各政黨參與狀況

### 區域暨原住民選舉
* 正式提名者以標記，並且成為立委候選人。
* 粗體字代表爭取連任嘅人

## 其他組織及公眾人物對個別政黨／候選人支持
### 
*陳時奮 - 西華盛頓大學Kaiser講座教授(除台北市第四選舉區支持吳欣岱)
*劉進興 - 前民進黨立委(侷限於地區立委票)
*于北辰 - 現任無黨派桃園市議員，支持鄭運鵬
*簡智翔 - 時代力量副秘書長、前桃園市議員，支持鄭運鵬
*周玉蔻 - 時事評論員
*洪德仁 - 台北市醫師公會理事長
###### 
*譚量吉 - 雲林同鄉文教基金會董事長

###### 
*陳清茂 - 前「韓粉五虎將」，國民黨成員。
*蘇進強 - 前台灣團結聯盟主席
*鄧家基 - 前台北市副市長
*朱樹勳 - 前亞東醫院院長
*朱康 - 音樂教師

### 

* 李遠哲 - 台灣第一位出生及成長於臺灣的諾貝爾獎得主
* 桑普 - 台灣香港協會理事長
* 陳慕義 - 台灣演員，金馬獎最佳男配角得主
* 林慈音 - 台灣女高音
* 蔣理容 - 蔣渭水文化基金會董事
* 馮賢賢 - 前公共電視總經理
* 劉進興 - 前民進黨立委(侷限於不分區政黨票)

### 
* 魏揚 - 前太陽花運動總指揮
* 胡博硯 - 時代力量創黨黨員、東吳大學法律系教授
* 吳念真 - 電影導演
* 楊大正 - 歌手，滅火器樂團主唱
* 詹順貴 - 台灣環境法律師，前行政院環境保護署副署長
* 楊啟正 - 國立政治大學心理學系教授
* 陳宜倩 - 世新大學性別研究所教授
* 蔡明憲 - 前國防部長
*蘇達貞 - 蘇帆海洋基金會創辦人
*陳孝平 - 國立中正大學社會福利學系退休教授、亞洲大學健康產業管理研究所兼任特聘教授
*郭東曜 - 前家扶基金會執行長、前弘道老人基金會執行長
*紀穎如 - 鏡電視藝文中心資深記者
*王梅 - 資深媒體人、成人及高齡教育工作者 
*楊環靜 - 食二糧創辦人
*鄭郁萌 - 商業周刊主筆
*孫得雄 - 弘道基金會現任董事
*洪慈庸 - 前時代力量立委，其後退黨，現為無黨籍，支持邱顯智
* 柯昱安 - 前民眾黨文宣部主任，支持王婉諭
* 李懿軒 - 藥師全聯會常務監事，支持王婉諭
* 莊豐嘉 - 華視前總經理，支持王婉諭
* 藍偉瑩 - 社團法人瑩光教育協會理事長，支持王婉諭
* 許立民 - 前臺北市政府社會局局長，支持王婉諭
* 林洲民－前臺北市政府都市發展局局長，支持王婉諭
* 陳逸玲 - 台灣展翅協會秘書長，支持王婉諭
* 周姿廷 - 高雄市社會工作人員職業工會理事長，支持王婉諭
* 林佳和－國立政治大學法律系教授，支持王婉諭
* 彭揚凱 －OURs都市改革組織秘書長，支持王婉諭
* 楊貴智 - 法律白話文運動站長，支持王婉諭
* 邱威傑 － YouTube頻道上班不要看主理人，前臺北市議員，支持王婉諭
* 鄧惠文 - 台灣精神科專科醫師，支持王婉諭
* 李怡潔 - 台灣生命之窗慈善協會理事長，支持王婉諭
* 李振輝 - 司改國是會議委員，支持王婉諭
* 黃盛祥 - 職能治療師職業工會理事長，支持王婉諭
* 徐玉紅 - 桃捷A7自救會會長，支持王寶萱
*葉丙成 - 國立臺灣大學電機工程學系教授，曾經是台大最年輕校長候選人，支持王婉諭

## 民意調查
### 立法委員選舉趨勢調查

### 全國不分區及僑居國外國民選舉

#### 席次預估

## 睇埋
*第11屆中華民國立法委員選舉民進黨初選及提名作業
*第11屆中華民國立法委員選舉國民黨初選及提名作業

## 註

## 參考
加密貨幣金融卡

**加密貨幣金融卡**係指一啲由加密電子貨幣交易所推出嘅金融卡，用嗰陣會喺用戶嘅加密貨幣錢包入面扣數。有啲卡亦容許用戶喺自己嘅加密貨幣錢包入面直接提取現鈔，或者提供唔同形式嘅回贈優惠。不過，由於唔同國家對加密貨幣嘅法規限制，呢啲卡暫時唔算十分普遍。

## 參考
光年正傳

《**光年正傳**》（）係迪士尼·彼思嘅一套3D動畫戲，喺2022年6月17號喺全球多數嘅國家或者地區（包括美國）上映（2022年6月16號喺香港上映）。呢套電影喺反斗奇兵系列嘅第五套戲，集中講啟發巴斯光年玩具嘅同名英雄過去嘅故事。

由於呢套電影含有女性同女性之間嘅親吻，所以喺唔少中東國家被禁。喺星加坡，呢套電影只限16歲以上嘅人睇。
## 粵語版配音出錯
巴斯光年揸嗰艘飛船喺粵語版叫做「穿山甲號」，但係喺英文版就叫做「Amadrillo」。「Amadrillo」喺中文應該譯做「犰狳」而唔係「穿山甲」（「穿山甲」嘅英文喺「Pangolin」）。呢個係戲入面嘅一個翻譯錯誤。

## 參考

## 出面網頁
*https://www.newmobilelife.com/2022/02/09/light-year-%E5%85%89%E5%B9%B4%E6%AD%A3%E5%82%B3-trailer/

類:2022年電影
類:美國電影
類:彼思動畫電影
類:反斗奇兵
范中芬

**范中芬**，台灣流行音樂填詞人，前夫係王治平，另外王若琳係佢個女。

## 創作歌曲嘅相關版權爭議
離婚之前，創作歌曲授權嘅事都係由佢前夫王治平負責。直到佢離婚後，呢啲事宜佢就自己處理返，之後佢覺得自己好多歌手同音樂平台都未合法使用佢創作嘅歌曲。

其中，佢就曾經控訴張惠妹喺2019年9月喺南京一次演唱入面，唱咗《愛什麼稀罕》，之前無向佢攞授權，公開演出涉侵權。

幾經交涉後，佢控告台灣多間音樂、版權公司侵權，但去到2022年，台北地檢署調查發現就發現王治平同呢啲公司訂立契約，呢啲公司喺授權時間本來就可以合法使用，而合法使用嘅範圍亦包括呢啲音樂平台。就算音樂公司之後唔再授權畀呢啲音樂平台，但之前嘅授權效力仍然存在。有關版權費用，音樂公司也都有結算畀范中芬，所以呢啲公司並唔算侵犯范中芬嘅權利。

## 參考
克努大帝

**克努大帝**（古英文：Cnut cyning; 古挪威文：Knútr inn ríki，），1016年起係英倫國王，1018年起係丹麥國王，1028年起係挪威國王，直至1035年死亡。佢統治嘅三國合稱北海帝國。
大福娛樂城

**大福娛樂城**係一個包含賭博遊戲、社交遊戲、寵物遊戲、航海遊戲嘅手機遊戲。

喺台灣，佢哋曾經搵謝金燕做宣傳，仲曾經喺三立台語八點檔電視劇《天之驕女》安排置入式行銷。有啲遊戲點數交易平台甚至可以俾玩家將大福娛樂城入面嘅金幣換成現實世界嘅現金，但就可能會涉及洗黑錢嘅問題。

## 參考
復刻古靈精怪東南亞：泰國篇

《**復刻古靈精怪東南亞: 泰國篇**》（）係香港電視廣播有限公司嘅遊埠節目，介紹泰國嘅傳統風俗，喺2022年5月2號到5月24號香港時間逢禮拜一、二23:00到23:30喺J2播，再由5月30號到6月13號改到逢禮拜一、二、四、五同一時段播，由胡慧沖、鄺玲玲、Woody Assadorntheptai做主持。

## 每集內容

## 節目調動
*2022年6月3號：由於20:45-01:00播《賽馬直擊》，所以暫停播映。

## 出面網頁
*復刻古靈精怪東南亞：泰國篇 - 主頁 - tvb.com
*復刻古靈精怪東南亞：泰國篇 - myTV SUPER
趁而家去台灣偷食...譜！

《**趁而家去台灣偷食...譜！**》（）係香港電視廣播有限公司嘅飲食節目，介紹臺灣食肆嘅食譜。

節目有兩輯：第一輯頭兩集喺2022年5月9號同5月10號香港時間禮拜一、二22:00到22:30喺J2播，之後由5月16號到6月13號改做逢禮拜一、二、四、五同一時段播，由梁凱晴、宋婭彤、莊茜佳、正心、林映暉做主持。第二輯《**趁而家去台灣偷食...譜！2**》喺2023年2月27號到3月17號逢禮拜一到五20:30到21:00喺J2播，由伍韻婷、林映暉做主持。

## 每集內容
### 第一輯

### 第二輯

## 節目調動
;第一輯
*2022年6月3號：由於20:45-01:00播《賽馬直擊》，所以暫停播映。

## 睇埋
*《趁而家去東京偷食...譜！》
*《趁而家去大馬偷食...譜！》

## 出面網頁
*趁而家去台灣偷食...譜！ - 主頁 - tvb.com
*趁而家去台灣偷食...譜！ - myTV SUPER
*趁而家去台灣偷食...譜！2 | TVB 無綫電視
*趁而家去台灣偷食...譜！2 - myTV SUPER
七十士譯本

《**七十士譯本**》（；；羅馬數字簡寫：**LXX**），天主教譯《**七十賢士本**》，新約時代通行嘅《希伯來聖經》通用希臘語譯本。佢當時原本係猶太教嘅譯本，由亞歷山大港住嘅猶太人譯畀嗰啲已經唔識講希伯來話、淨識講希臘話嘅自己人用，喺公元前3世紀初開始譯，譯咗大約一個世紀，公元前1世紀之前先譯完，因為起初大約70個人譯，所以叫七十士譯本。佢係全世界第一個聖經譯本，亦係好多譯本嘅原文，但係現代嘅猶太人並唔承認佢係正宗。

佢個名段故係咁嘅：根據塔木德嘅記載，某日，埃及王托勒密二世搵咗72個猶太長老（即係所謂嘅 ｢七十士｣ 或者 ｢七十賢士｣），咗佢哋喺72間唔同嘅房入面，叫佢哋整本希臘文嘅五經畀佢，結果72個人譯出一模一樣嘅譯文，包括避諱王后個名個 ｢兔｣ 字同其餘12度特登唔直譯嘅地方都完全一樣。

而今嘅七十士譯本並冇13處冇直譯嘅地方，而且段故講嘅嗰次亦只係譯咗五經，所以而嘅七十士譯本，就算淨計五經嘅部分，都唔係最初嘅版本，現代嘅猶太人就因為咁就話佢唔正宗，但係有學者比較咗七十士譯本、死海古卷同現代猶太人視為正宗嘅馬所拉經文，發現有幾度地方係馬所拉經文唔合邏輯，但係死海古卷同七十士譯本唔單止夾，而且都合邏輯，表示喺某啲地方，七十士譯本反而係比較可靠。

新約聖經引用嘅經文唔少都係出自七十士譯本，又因為基督徒用咗七十士譯本，猶太教後來喺2世紀將本聖經成本譯過，取代咗七十士譯本喺猶太教嘅地位。

## 攷
穆阿維亞一世

**穆阿維亞一世**（），全名**穆阿維亞·本·阿布·蘇富揚**（**Muawiyah bin Abi-Sufyan**），創建咗倭馬亞王朝。

## 出面網頁

類:哈里發
自作多情

《**自作多情**》可以係指：

* 香港歌手周慧敏嘅歌曲，收錄喺佢嘅《冬日浪漫》專輯入面
* 台灣歌手江蕙嘅歌曲，收錄喺佢嘅《愛作夢的魚》專輯入面
* 台灣歌手向蕙玲嘅音樂專輯《自作多情》
曹雅雯

**曹雅雯**（，）係臺灣一位唱作人，唱臺灣話或者臺灣國語歌，專輯有《自本》《思念的歌》《一生平安》等；其中《自本》嘅《若是明仔载》得人傳唱好多。2022年佢仲佮蕭煌奇、浩子參與主持過節目《上奅臺灣歌》喺節目嘅第二季當中。

## 出面網頁
駿龍酒店

**駿龍酒店**（英文：**Grand Dragon Hotel**；葡文：**Hotel Grande Dragão**）位於澳門氹仔，規格為四星級，設四〇六間客房；內有**駿龍娛樂場**（英文：**Grand Dragon Casino**）。
## 呤
*澳門駿龍酒店

類:賭場
核 (線性代數)

喺線性代數入邊，一個線性映射嘅**核**（）或者叫**零空間**（null space 或 nullspace）係指個線性映射嘅定義域入邊，打咗去零嘅嗰個線性子空間。
王書君

**王書君**（），山東青島人，美籍戰史學家，畀美國司法部起訴渉嫌係中國共產黨喺美國嘅間諜。

## 生平
王書君早年喺青島文登路小學、青島第二中學讀書，之後考入山東大學歷史系。 1982年畢業後曾經喺青島市社會科學院任職。 1987年被聘為副研究員，1992年升任研究員。 1994年，他喺歷史學家唐德剛嘅引薦下去咗美國哥倫比亞大學東亞研究所訪學，之後仲攞埋後加入美國國籍 。

2006年，佢同陳一諮、王丹等喺美國發起成立紀念胡耀邦趙紫陽基金會，並出任秘書長一職，之後喺2021年起任基金會副會長 。2017年，他獲頒世界華商投資基金會主辦嘅第15屆「世界傑出華人獎」 。

王書君長期從事戰爭史研究，先後出版過《二戰海空大戰紀實：太平洋海空戰》、《日美太平洋血戰記》、《二次大戰風雲錄》、《張學良世紀傳奇：口述實錄》、《太平洋大戰》三部曲等著作。

## 爭議
### 著作抄襲問題
不過《張學良世紀傳奇》一書出版後受到唔少頗多爭議。呢本書引用咗王書君喺唐德剛果邊借到嘅11盤採訪張學良嘅錄音帶，出版時亦署名“訪錄者唐德剛”，呢本書嘅出版並未有得到唐德剛嘅正式授權（唐德剛後來根據錄音帶內容出版咗《張學良口述歷史》） 。哈爾濱作家張永濱則表呢本書部分內容抄襲咗佢所著嘅《張學良寫真》、《百年少帥張學良傳》。佢因而起訴咗王書君同出版嘅山東友誼出版社，最終北京市第二中級人民法院喺2005年判決王書君敗訴，要求佢賠禮道歉並賠償張永濱嘅經濟損失 。此外，仲有多位研究張學良嘅專家指出咗嗰本書其他內容嘅錯誤 。

### 渉嫌擔任中共間諜被美國政府起訴
2022年3月，王書君因為涉嫌為中國政府充當代理人，違反美國法例，被美國司法部起訴。司法部披露其材料指出，佢至少喺2015年開始，就喺中國國家安全部嘅指使下收集一啲海外異見人士、香港民主活動人士嘅信息並彙報俾國安部，其中被套料人士中包括香港民主黨前主席何俊仁。事件引起一定討論，其中王丹喺自由亞洲電台評論事件，指事件證明中共始終把海外民主運動當做嚴重嘅政治威脅，並一直千方百計進行破壞。時事評論員馮睎乾就分析，指王書君喺2019年4月搜集到一啲香港民主派人士嘅名字同聯絡方法，而呢啲人之後先後被中共拘捕，由此證明王書君也有份向國安部提供呢啲香港人嘅情報。馮睎乾又話，如果何俊仁當初有上維基百科就知道呢個人唔可信，就唔會搞成咁。

## 參考文獻
積葵丹美

**積葵·丹美**（，）係法國電影導演、編劇、監製同埋演員。丹美嘅老婆係另一個法國出名導演艾麗絲·華妲。

## 生平
積葵丹美喺法國西岸Pontchateau地區出世，爸爸係汽車技工。佢自細鍾情映畫光影，決定報讀藝術課程，畢業後先後做過動畫、紀錄片導演嘅助手。積葵丹美憑第一齣長片《羅拉》打響名堂，贏得大獎。1962年，佢同女導演艾麗絲華妲結婚，兩人有一仔一女。1964年，佢嘅電影《秋水伊人》為佢贏得康城影展金棕櫚大獎。之後，佢又拍咗長片《柳媚花嬌》、《驢皮公主》等出名嘅劇情片。佢嘅遺作係1988年嘅《莫負良宵》。1990年，積葵丹美因為腦出血而死亡。佢畀人歸類為「法國新浪潮」「左岸派」導演。2008年，華妲先至承認丹美死因同愛滋病有關。

## 作品
**短片**
* 1951 Les horizons morts
* 1956 盧瓦河谷的木屐匠 (Le sabotier du Val de Loire)
* 1957 Le bel indifférent
* 1958 Musée Grévin
* 1959 La mère et l'enfant
* 1959 雅斯 (Ars)
* 1961 La Luxure (Les Sept péchés capitaux / The Seven Deadly Sins 裡頭其中一集)

**長片**
* 1960 羅拉 (Lola)
* 1962 天使灣 (La Baie des Anges / Bay of Angels)
* 1964 秋水伊人 (Les Parapluies de Cherbourg / The Umbrellas of Cherbourg)
* 1967 柳媚花嬌 (Les Demoiselles de Rochefort / The Young Girls of Rochefort)
* 1969 模特兒店 (Model Shop)
* 1970 驢皮公主 (Peau d'Âne / Donkey Skin)
* 1972 摩笛手 (The Pied Piper)
* 1973 先生懷孕 (L'événement le plus important depuis que l'homme a marché sur la lune / The Slightly Pregnant Man)
* 1979 凡爾賽玫瑰 (Lady Oscar)
* 1979 La Naissance du Jour (電視電影)
* 1982 焚城戀 (Une chambre en ville / A Room In Town)
* 1985 奧菲爾 (Parking)
* 1988 La table tournante
* 1988 莫負良宵 (Trois places pour le 26 / Three Seats for the 26th)

## 攷

## 拎

*Acquarello (1998). Strictly Film School: Jacques Demy
*
*Article about Demy's film The Young Girls of Rochefort 
*PlayitAgain網站積葵丹美電影香港中文譯名
Categories for the Working Mathematician

***Categories for the Working Mathematician***（粵譯：《畀數學家睇嘅範疇論書》）係一本由美國數學家Saunders Mac Lane寫嘅範疇論教科書，作者同Samuel Eilenberg兩個人創立咗範疇論。
Madboii

**Madboii**（本名麥嘉駿，），係香港創作男歌手。2020年正式出道。

## 生涯
喺出道之前，佢就有參與音樂製作。中學時期已經同朋友夾Band隊，去到中五、中六嘅時候接觸電子音樂、R&B同Hip hop等等。畢業之後不斷搵出道機會，奔波韓國同香港兩地。去到2020年，佢加入香港唱片公司私人國，推出《大人的科學》出道。

## 參攷

## 出面網頁
* 
* 
*
格拉咸數

**格拉咸數**係一個大數，又名［［葛立恆數］］喺Ramsey 理論入邊一條問題入邊作為一個上界出現，大過其他大數例如Skewes 數、Moser 數、不可說不可說轉、古戈爾普勒斯好多。個名嚟自研究出呢個數嘅美國數學家朗奴格拉咸。

呢個數字用高德納箭嘴可以寫成噉：
:
G = \underbrace{3 \uparrow^{3 \uparrow^{3 \uparrow^{\cdot^{\cdot^{\cdot^{3 \uparrow \uparrow \uparrow \uparrow 3}\cdot}\cdot}\cdot}3}3}3}_{64\text{ 層}} = \left. 3 \underbrace{\uparrow \uparrow \cdots \cdots \cdots \cdots \uparrow}_{\displaystyle 3 \underbrace{\uparrow \uparrow \cdots \cdots \cdots \uparrow}_{\displaystyle \underbrace{\qquad \vdots \qquad}_{\displaystyle 3 \underbrace{\uparrow \uparrow \cdots \uparrow}_{\displaystyle 3 \uparrow \uparrow \uparrow \uparrow 3}3}}3}3 \right \} 64 \text{ 層}


## 睇埋
* 高德納箭號
衛星賭場

**衛星賭場**／**衛星娛樂場**（簡稱：**衛星場**）乃只適用於澳門賭業嘅術語，指以博彩公司名義登記而開喺非博彩公司嘅物業之內嗰啲賭場。賭牌條款似乎禁止此等做法，然而政府長年冇阻止。

呢種營商模式，原則上一律係博彩公司喺非博彩公司嗰度租個位嚟做自己生意，操作上多數情況係博彩公司將佢哋由政府道租返嚟嘅開賭之權利分租畀非博彩公司。鑒於法律規定，衛星賭場嘅關鍵職員都會掛名於博彩公司，不過指揮及出糧畀佢哋嘅可能係非博彩公司。

家陣一共有廿二間衛星賭場營業——澳博嘅佔十八間），銀娛嘅佔三間，新濠嘅佔一間。响二〇二二年四月，置地娛樂場為殺數最多者。

## 注

## 參考資料

類:賭場類:澳門文化
動線

**動線**（，台灣譯名），又或者叫**流通系統**（），係建築設計概念：使用一棟建築物嘅人要有能力喺棟建築物內部移動，而廣義上嘅動線包括建築物使用者郁動嘅路線，以及係幫助佢哋移動嘅結構嘅總體。

一棟建築物嘅流通系統可以按移動方向分兩大類：
*前者令建築物使用者能夠打橫移動，例如門就係一個例子；
*後者令建築物使用者能夠打戙移動，例子有樓梯同𨋢呀噉。

## 分析
現代建築學好重視對流通系統嘅分析，建築師會思考每一個使用建築物嘅人主要會使用邊幾個空間，用數學模型模擬吓每一個使用者平均要嘥幾多時間嚟喺佢使用嘅空間之間移動，並且將門同樓梯設置喺能夠令到平均移動時間最少化嘅地方；另一方面，流通系統分析對安全嚟講好重要：一個建築師喺設計一棟建築物嗰陣，要用數學模型模擬吓（例如）一旦火燭起上嚟，一間房入面啲人冚唪唥騰雞衝向出口嘅話，個出口會唔會有阻塞嘅情況出現，如果有，就要睇吓使唔使改變流通系統嘅設計令到啲人逃生嗰時更加輕鬆。


File:Door in Georgia.jpg|一道門
File:Persepolis 24.11.2009 13-12-47.jpg|伊朗波斯波利斯古蹟嘅樓梯
File:Borough tube station lifts 01.jpg|倫敦地鐵嘅一架𨋢


## 睇埋
*緊急疏散
## 引咗
韋諾之戰

《**韋諾之戰**》（）係一隻自由開源嘅回合制策略遊戲，以奇幻做美術基礎。隻遊戲係喺 2003 年由美國遊戲開發者 David White 整嘅。
基斯杜化·拜登

**基斯杜化·拜登**（Christopher Biden，），係英屬東印度公司嘅一位官員。

## 生平

拜登約莫響1789年響亨廷頓郡霍頓出世，佢老豆約翰長期租「後塘水車」呢個地方。佢同細佬威廉自細就成日出海。

響1807年至1818年期間，佢成為東印度商船「皇家佐治號」嘅大副，先後七次前往印度。1821年，佢成為東印度商船「皇家威爾士夏洛特號」船長。響1821年至1830年期間，佢以「皇家威爾士夏洛特號」船長四次前往印度，亦有一次以「皇家佐治號」船長嘅身份去中國。之後佢有兩年時間響布勒希斯渡過，期間寫咗一本關於海軍紀律嘅書。佢分別響1832年同1834年揸自己嘅船去印度。1839年，拜登搬到印度清奈生活，後嚟成為當地有名嘅慈善家。1858年2月25號，佢響清奈病死，終年68歲。響聖佐治主教座堂有一塊紀念佢嘅石牌。

## 後人
1818年，拜登響打比郡同Harriott Freeth結婚，有兩個仔兩個女，其中一個女響1839年搬去印度嘅路上病死。而佢其中一個仔霍雷肖加入駐馬德拉斯英軍，而且佢嘅後人一直響印度生活。

響2020年，隨住同姓嘅祖‧拜登宣佈參選美國總統，有人開始懷疑基斯杜化·拜登可能同祖‧拜登有血緣關係。根據《印度時報》報導，基斯杜化·拜登係祖‧拜登6或者7代嘅祖先；但實際上祖‧拜登嘅祖先係愛爾蘭人。亦有人認為，拜登嘅祖先應該係基斯杜化嘅細佬、1849年響巴爾的摩過身嘅威廉，但經查證呢個威廉唔係基斯杜化嘅細佬，而係另有其人。

## 攷
教學 (電子遊戲)

**教學**（）泛指一隻電子遊戲入面一啲用嚟「教玩家隻遊戲點玩」嘅嘢。簡單嘅例子有隻射擊遊戲入面有個虛擬嘅靶場，俾玩家喺入面任意噉試槍。

## 睇埋
*學習曲線
我相信

《**我相信**》係由劉虞瑞填詞，陳國華作曲，楊培安演唱。呢隻歌收錄喺《午夜兩點半的我》專輯入面。

## 簡介
呢隻歌做咗《畢業時刻》片尾曲同《新兵日記之特戰英雄》片尾曲。

## 參考資料

## 出面網頁
*
聽你聽我

《**聽你聽我**》係由光禹填詞，陳志遠作曲，張惠妹演唱。呢隻歌收錄喺《給雨生的歌－聽你聽我》專輯入面。

## 參考資料

## 出面網頁
*
暗香 (歌)

《**暗香**》係由陳濤填詞，三寶作曲，沙寶亮演唱。呢隻歌收錄喺《沙寶亮》專輯入面。

## 翻唱
*韓磊，喺湖南衛視《我是歌手2》第四期演唱，並攞到嗰集觀眾票選第三名
*鄭淳元，喺湖南衛視《我是歌手3》終極淘汰賽演唱，並攞到嗰集觀眾票選第三名

## 參考資料

## 出面網頁
*
青蘋果樂園

《**青蘋果樂園**》係由丁曉雯填詞，Jimmy Johnson作曲，小虎隊演唱。呢隻歌收錄喺《新年快樂》專輯入面。

## 簡介
隻歌改編自少年隊《》，而粵語版係草蜢《滿身火燙的女人》。

## 翻唱
*周筆暢，喺湖南衛視《我是歌手2》第四期演唱，並攞到嗰集觀眾票選第二名
*黃致列，喺湖南衛視《我是歌手4》第十四期演唱

## 參考資料

## 出面網頁
*
壓制式開火

**壓制式開火**（）係軍事戰術上嘅一個概念，指一個軍事單位開火，但佢目的唔係要打中任何目標，而係想壓制敵人嘅表現。簡單例子：想像 A 同 B 兩隊喺度交戰，
#A 隊有個士兵阿 X 用把火力勁射速高（例如格林機槍）嘅槍係噉向敵人嗰邊開火；
#B 隊有掩護物保護，唔驚畀子彈打中；不過佢哋見到有把機槍係噉向住佢哋嗰邊淝，個個都淨係可以匿埋喺掩護物後面，心知自己一離開掩護物就會畀子彈打中（壓制敵人表現）；
#於是阿 X 啲隊友就可以趁住敵人唔敢郁，用呢個時機撤退
－阿 X 唔係想殺敵，係想靠開火支援隊友，佢做嘅嘢就係壓制式開火。

## 攷
賽道

係指一啲俾人攞嚟進行鬥快（賽跑、跑馬或者賽車呀噉）活動嘅設施，最重要嘅係要有條路俾啲參賽者喺上面高速噉郁動，廣義上仲會包埋為咗安全理由而起嘅圍欄（尤其係起嚟賽車或者跑馬嘅賽道）等嘅設施。

詳細啲分嘅話，賽道仲可以分做永久性同非永久性兩種，非永久性嘅賽道喺賽車當中幾常見－大型賽車盛事可以涉及舉辦單位（喺政府准許下）暫時封嗮座城市成個區嘅馬路，用個區啲馬路做賽車用嘅賽道，賽完車就執返乾淨佢，第日啲路又攞返嚟做正常嘢。

## 睇埋
*鬥快
*賽車
*競速遊戲
*遊戲關卡
## 攷
祖根·高普

**祖根·高普**（；），係退役咗嘅德國男足球員，司職前鋒，最近係英超球會利物浦嘅領隊。
安東尼奧·干地

**安東尼奧·干地**（；），係退役咗嘅意大利男足球員，司職中場，而家係意甲球會拿玻里嘅領隊。
西班牙超級盃

**西班牙超級盃**（），係西班牙嘅一項足球盃賽，由西班牙甲組足球聯賽冠軍對決西班牙國王盃冠軍，2019年加到四隊。
英格蘭社區盾

**英格蘭社區盾**（），以前叫**英格蘭慈善盾**（Football Association Charity Shield），係英格蘭嘅一項足球盃賽，由英格蘭超級足球聯賽冠軍對決英格蘭足總盃冠軍。
大衛星

**大衛星**（）係猶太教同猶太文化嘅標誌，亦係個六角星。以色列建國後將大衛星放喺以色列國旗上面，因此大衛星亦都成為咗以色列嘅象徵。
佐迪·艾巴

**佐迪·艾巴·拉莫斯**（，）係西班牙職業男足球員，司職後衛，而家效力緊西甲球會巴塞隆拿同西班牙足球代表隊。
## 出面網頁

類:邁亞美國際球員
丹尼爾·艾維斯

**丹尼爾·艾維斯·達施華**（，）係巴西前職業男足球員，司職後衛，2024年2月因為2022年喺巴塞隆拿夜場性侵而被判坐4年半監。

## 榮譽
丹尼爾·艾維斯攞到 43 項獎，係獲得第二多獎嘅球員，僅次美斯。
;西維爾
*歐霸盃：2006，2007
*西班牙國王盃：2007
*西班牙超級盃：2007
*歐洲超級盃：2006

;巴塞隆拿
*歐聯：2009，2011，2015
*西甲：2009，2010，2011，2013，2015，2016
*西班牙國王盃：2009，2012，2015，2016
*西班牙超級盃：2009，2010，2011，2013
*歐洲超級盃：2009，2011，2015
*世冠盃：2009，2011，2015

;祖雲達斯
*意甲：2017
*意大利盃：2017

;巴黎聖日耳門
*法甲：2018，2019
*法國超級盃：2017，2018
*法國聯賽盃：2018
*法國盃：2018

;聖保羅
*巴西聖保羅州聯賽：2021

;巴西
*世青賽：2003
*美洲國家盃：2007，2019
*洲際國家盃：2009，2013
*奧運會：2020

## 出面網頁
關繼威

**關繼威**（；；）係越南出世嘅美國華裔電影演員。佢喺南越西貢出世，西貢淪陷後曾去到阿媽嘅家鄉香港入住難民營，之後成家移居美國，佢1980年代以童星身份參演，後尾退居幕後，主要做武術指導，2010年代尾復出，出名作品有2022年電影《奇異女俠玩救宇宙》做主角楊紫瓊嘅老公，亦因為呢個角色贏得第95屆奧斯卡最佳男配角獎。

## 參考
吳漢章

**吳漢章**（；）係美國華裔演員。佢喺美國明尼亞波利斯出世，1952年開始參演影視作品，亦有參與配音。晚年出名作品有2022年電影《奇異女俠玩救宇宙》做主角王秀蓮（楊紫瓊做）嘅阿爸「公公」。

## 參考
許瑋倫 (美國)

**許瑋倫**（；），又叫**史提分妮許**，係美國華裔演員。佢喺美國洛杉磯出世，2010年以童星身份參演，成年後繼續做演員，出名作品有2022年電影《奇異女俠玩救宇宙》做主角楊紫瓊個女。

## 參考
馬克—安德烈·達史特根

**馬克-安德烈·達史特根**（，）係德國職業男足球員，司職守門員，效力西甲球會巴塞隆拿，2026年外借咗去基朗拿。
保羅·戴巴拿

**保羅·戴巴拿**（，）係阿根廷職業男足球員，司職前鋒，而家效力緊意甲球會羅馬同阿根廷足球代表隊。
## 出面網頁
吉斯塔夫·菲里塔格

**吉斯塔夫·菲里塔格**（**Gustav Freytag**，）係普魯士王國一個小說作家。

## 菲里塔格模型
菲里塔格其中一樣最出名嘅嘢係提出咗個模型講戲劇結構

根據菲里塔格，一個故仔嘅情節包含五大階段：
#解說（exposition / introduction）係一個故仔嘅開端，大致相當於起承轉合當中嘅「起」：喺呢個階段，個故仔需要做嘅嘢係引入主要嘅角色同背景設定，等讀者觀眾對每個主要角色以及個故仔設喺乜背景建立基本嘅了解，而好多時作者亦會喺呢度擺低一啲伏筆（foreshadowing）。例：一本奇幻小說嘅第一個章節，故仔講述主角哈利仔因為佢阿爸阿媽過咗身，所以寄住喺姨媽姨丈屋企；姨媽姨丈唔俾佢有獨立瞓覺房，而係用樓梯底嘅空間做哈利仔瞓覺房，姨媽姨丈喺佢哋個仔德里打哈利仔嗰陣往往唔出聲，而且佢哋仲成日無端端鬧哈利仔－作者用各種嘅角色行為嚟俾讀者睇到「姨媽姨丈好刻薄哈利仔」，同時故仔啲背景事物－角色嘅名似英文名、佢哋講嘢嗰陣用嘅係英式英文、背景嗰度有提到倫敦... 等等－暗示咗俾讀者知呢班角色住喺倫敦，讀者睇完第一個章節之後對角色同背景設定有咗基本了解。
#**昇溫**（rise）係故仔嘅下一段，大致相當於起承轉合當中嘅「承」：一般嚟講，解說界定咗主要角色同佢哋嘅背景，然後昇溫階段通常會有突然嘅大事發生，打亂角色嘅人生，令角色開始（因為佢哋各自嘅目的）起衝突，帶動情節進展。例：第一章，姨媽淨係話哈利仔嘅阿爸阿媽係撞車死嘅，而且好唔願意同哈利仔講有關哈利仔阿媽嘅嘢，令唔少讀者都覺得哈利仔嘅阿爸阿媽查實唔係普通人（伏筆）；第二章，哈利仔收到魔法學校送嚟嘅信，知道佢阿爸阿媽原來係魔法師，去過魔法學校返學（伏筆提示嘅嘢），而呢件事打亂嗮佢嘅人生－哈利仔本來諗住佢嘅人生好似姨媽姨丈講嘅噉，只會係平凡同冇出息。同時呢點又引起衝突－哈利仔想去魔法學校以及知多啲佢阿爸阿媽嘅嘢，佢姨媽唔鍾意，尤其佢姨媽不嬲都對魔法世界有偏見（唔鍾意自己嗰個識魔法嘅妹），而且哈利仔去魔法學校返學之後，識到朋友（好似係魔法學校嘅校長鄧不利多）又識到敵人，令成個故仔出現好多衝突嘅可能性。
#高潮（climax）係衝突（同故仔嘅緊張程度）去到最高峰嘅階段，大致相當於起承轉合當中嘅「轉」：喺昇溫階段所出現嘅衝突最後引致成個故仔最大嘅難關，主角所重視珍惜嘅事物會受到極大嘅威脅，焗住要成長同變強嚟應對呢個困難。例：去到好多章之後，哈利仔同佢班新敵人嘅衝突引致佢同佢朋友去調查敵人做嘅嘢，而呢樣嘢又引致佢哋發現，佢哋其中一個敵人查實密謀緊幫曾經統治魔法世界嘅黑魔王佛地魔復活，而且呢個敵人距離成功達到自己目的相當接近，令哈利仔所珍惜嘅嘢－佢喺魔法學校識到嘅朋友－受到相當大嘅威脅，哈利仔焗住要去同呢個（力量相當強嘅）敵人戰鬥；喺呢場戰鬥當中，個敵人真係會嘗試攞哈利仔命，唔似得打前嘅衝突噉只係學生之間嘅鬥爭，所以呢場戰鬥係成個故仔入面最嚴重嘅衝突。
#**降溫**（return / fall）係高潮過後嘅階段：通常會明顯短過昇溫階段，指大衝突過後，主角同生還嘅角色身心俱疲，並且收拾大衝突造成嘅破壞。例：哈利仔經過一輪困難之後成功打低咗敵人，阻止佛地魔復活，不過最後佛地魔係雖然復活失敗但走甩咗（呢點係為打後嘅小說埋下嘅伏筆，暗示佛地魔會再嘗試復活）；而哈利仔回復體力之後，同校長鄧不利多坐低傾咗一輪，鄧不利多同其他角色嘅對話向讀者解釋一啲個故仔之前未解釋清楚嘅細節，哈利仔因為呢場大戰鬥而覺得好攰，但又由呢次衝突當中學得勇敢咗。
#**結局**（resolution / denouement）總括成個故仔，要向讀者觀眾展示主要角色喺經歷咗呢次事件之後有乜嘢成長，可以算係起承轉合當中嘅「合」。例：學期完結，哈利仔要返去姨媽姨丈屋企過暑假，不過佢經已學得勇敢咗，仲夠膽喺佢表哥德里嘗試蝦佢嗰陣開玩笑噉威脅要向德里落咒，嚇到德里唔敢對佢郁手郁腳－哈利仔嘅人生起咗變化。 有關菲里塔格模型當中「結局應該係點」，唔同學者可以有好唔同嘅睇法。

## 註釋

## 攷

## 出面網頁
扑頭黨

**扑頭黨**係一類劫匪。佢哋喺街上面揀咗路人做打劫目標之後，就（通常）會（靜靜雞靠近對方身後，跟住）攻其不備，用硬嘢大力扑落人哋個頭度，務求令對方暈低或者至少變得意識迷糊，再搶走其身上嘅值錢嘢。由於人嘅頭，尤其是後尾枕，頗為脆弱，唔少受害者中招後會有永久創傷，有啲重會因此死埋。

## 攷

類:賊
天下華人唱出好詩歌大賽

《**天下華人唱出好詩歌**》大賽，係由香港福音盛會、以勒基金、華福中心香港區委會、影音使團創世電視聯合主辦嘅基督教詩歌歌唱比賽，目的係推動詩歌喺社會嘅文化價值，令都市人更容易接觸同投入詩歌從天而嚟嘅美好意義，治癒疾病同心靈困苦。

## 評審標準
唔單止唱得好、舞台演繹好、表達能力好，亦要有好生命同好榜樣！

## 第一輪晉級者

## 第二輪晉級者

## 「66人VS」大賽比賽內容
;賽制: 
*第一輪經選拔賽晉級嘅33人同第二輪經選拔賽晉級嘅33人（共66人）
*66個晉級單位，以兩個單位為一組對決
*每組只有一個單位可以勝出晉級，最後誕生33強，參加準決賽

;比賽歌曲
*大會提供嘅歌單，或
*與面試歌曲相同，但必須係詩歌，或
*原創歌曲／改編歌詞
*歌曲長度：唔多過兩分鐘

;比賽形式
*MMO，或
*自彈自唱

;比賽流程
#根據其中一卷《聖經》經卷，分享個人見證（兩分鐘）
#演唱歌曲（兩分鐘）

;大會評審評分標準
#歌唱技巧
#台風
#造型
#經卷演繹

;參賽者總得分
#大會評審評分：70%
#公眾投票：10%
#專業投票團：20%

## 「66人VS」大賽對決名單

## 「準決賽」比賽內容
;賽制: 
*32個參賽單位將會先演繹影音使團33年嚟嘅作品主題曲
*分享三至五分鐘嘅佈道信息 
*總得分最高嗰八個就會成為幸福八強

;評分方法
#公眾投票：10%
#專業投票團：15%
#大會評審評分：75%

;大會評審評分標準
#歌唱技巧
#造型
#台風
#佈道信息演繹

## 準決賽

## 「總決賽」比賽內容
主題：幸福8強 祝福香港

;賽制: 
#8個參賽單位將會先演繹詩歌
#透過《創世電視中華聖經文物館》展藏，闡述宣教嘅心志

;評分方法
#現場觀眾投票：10%
#大會評審團：90%

;大會評審團評分標準
#歌唱技巧
#台風
#造型
#宣教信息演繹

## 總決賽

## 得獎者
*冠軍：焦得純
*亞軍：祝君穎
*季軍：蕭凱恩
*網上我最喜愛大獎：以諾總部團敬拜隊
*專業投選最喜愛大獎：蕭凱恩
*飛躍生命進步大獎：李灃恩
*福音使命傳承大獎：焦得純
*媒體宣教新力量大獎：孫信、劉涵睿
*天恩神采飛揚大獎：李錦榮、愛長流
*天恩永不言敗大獎：葉晉言
*天恩感動人心大獎：羅惠俊、謝燕琼
*天恩投入學習大獎：陳少文

## 出面網頁
*
*
*
華氏451度

《**華氏451度**》（英文名：**Fahrenheit 451**）係利·白普理（Ray Bradbury）寫嘅反烏托邦小說，1953年出版。

## 外部連結

* 
* Fahrenheit 451 republishing in eBook in Taiwan 
* Wikibooks Fahrenheit 451 project
* Thesis statements & important quotes from ''Fahrenheit 451'' 
* SparkNotes Study Guide
亨特·拜登

**羅拔·亨特·拜登**（，），美國律師、講者、畫家，美國第46任總統祖·拜登第二個仔。佢曾經響2006年至2009年出任國家鐵路客運公司副董事長、2014年至2019年出任烏克蘭最大天然氣供應商布利斯瑪股份董事。

## 生平
1970年2月4號，亨打‧拜登響特拉華州威明頓出世，係內莉亞·拜登（Neilia Biden，娘家姓亨打）同祖·拜登嘅第二個仔。響1972年，阿媽內莉亞同細妹娜奧美·拜登（，1971-1972）響一場車禍入面死咗，而亨打同大佬博都受到重傷。老豆祖‧拜登後嚟響兩個仔嘅鼓勵下同積爾‧拜登結婚。

拜登同大佬博響阿馳米爾學院讀書，之後畢業於佐治城大學歷史系。一年後佢到佐治城大學法律中心攻讀碩士學位，後嚟轉到耶魯法學院，響1996年畢業。

畢業後，拜登到銀行控股公司MBNA打工，響1998年升做銀行執行副總裁。響1998年至2001年，佢出任美國商務部電子商務政策專員。響2001年開始，佢成為一位政治講者，成立Oldaker, Biden & Belair顧問機構。2006年，佢同阿叔占士打算收購對沖基金集團Paradigm，但交易意外流產。同年，佢獲時任總統喬治‧希殊任命做國家鐵路客運公司副董事長。當老豆祖‧拜登響2008年做副總統後，亨打隨即離開美鐵，再次成為一位政治講者，同其他人成立羅斯蒙特·塞內卡投資公司（Rosemont Seneca）。

2013年，拜登加入美國海軍預備役，服役一年。拜登曾經兩次獲得豁免，一次係因為太細個，另一次就係因為佢吸過毒。響退伍後，佢同其他人響上海成立公司渤海華美，專門處理跨境投資。

中國公司華信能源曾經響拜登嘅協助下獲得路易斯安那州猴島一個值4000萬美元嘅液化石油氣投資計劃，之後公司老細葉簡明想送畀拜登一粒鑽石，拜登唔要。後嚟華信能源嘅副主席何志平被指洗黑錢而畀人拉咗，拜登成為何志平嘅辯護律師。而猴島嘅計劃就咁流產。

## 爭議

### 當勞侵嘅指控

### 電郵門事件

## 攷
卞小貞

**卞小貞**（），係中國女高音歌唱家。佢嘅代表作有《太陽最紅，毛主席最親》。

## 參考資料
付林

**付林**（），係中國填詞人。佢嘅代表作有《太陽最紅，毛主席最親》。

## 參考資料
光禹

**光禹**（；本名**李光宇**），係臺灣主持人、作家、填詞人、作曲人。佢係飛碟電台節目《夜光家族》主持人。

## 出版書籍

## 參考資料
馬飼野康二

**馬飼野康二**（），係日本作曲家。

## 參考資料

## 出面網頁
*「作家で聴く音楽」 第七回 馬飼野康二
Doug Petty

**Doug Petty**，係美國鋼琴家、鍵盤手同作曲家。

## 參考資料

## 出面網頁
*Doug Petty嘅官方網頁
*
*
*
劉迦寧

**劉迦寧**，係中國音樂製作人同結他手。

## 簡歷
2015年，佢做咗譚維維「為所欲為」演唱會音樂總監。

## 作曲作品
*《》

## 參考資料

## 出面網頁
*
SQL方言

喺用落數據庫度查數據嘅高階程式語言入面，其中一種最普遍又最被唔同資料庫技術公司或標準採納嘅就係SQL。不過，喺唔同嘅群體開發或標準之下，大家個別採納嘅SQL語言標準又有多少嘅分別。而SQL方言（SQL Dialect）呢個概念就係指呢啲唔同版本嘅SQL語言標準。

## 參考
呢嚿嘢 (編程)

｢**自己**｣（）喺物件導向編程，係某段碼對自身所嘅屬物件或者類別嘅傳統稱呼，通常係一個內建嘅識別碼，亦可能係保留字；不過呢個識別碼未必係叫 ｢自己｣，例如，喺 C++（同其他 C 語系嘅程式語言，例如 JavaScript），呢個稱呼係叫 ｢**呢嚿嘢**｣（），又或者例如喺 Visual Basic，呢個稱呼係叫 ｢**我**｣（）。

亦有一啲程式語言有呢個概念，但係個概念冇一個特定嘅稱呼都得，而可能只係有一個機制可以搵到自己；例如，喺 Perl，｢自己｣ 並唔係內建嘅識別碼，亦唔係保留字，但係如果子程序以物件方法嘅方式叫用，第一個參數就係 ｢自己｣；Python 亦係同樣做法。

## 例
例如想像遊戲編程，其中一件物件有個子程序，個子程序會改變件物件嘅位置，就有可能會出現類似以下噉嘅碼：
:`this.position = [0,0,0];`
段碼嘅意思係「呢嚿嘢（`this`）嘅位置（`position`）要變成（`=`）指定咗嘅值（`[0,0,0]`）。

## 參考資料
原始資料類型

**原始資料類型**（）係指最基本嗰拃資料類型，啲進階嘅資料類型都係用呢啲原始類型組合建構出嚟嘅，常見嘅有
*整數（integer），指件資料表示緊一個整數、
*浮點數（floating point number），指件資料表示緊一個可以係小數嘅實數、
*布林（Boolean）指件資料表示緊一個真（1）假（0）值
... 等等。

## 睇埋
*數據結構
*物件導向編程
## 攷
慢慢

《**慢慢**》係由白進法填詞，林隆璇作曲，吳慶隆編曲，張學友演唱。呢隻歌收錄喺《忘記你我做不到》專輯入面。

## 參考資料
程序式編程

**程序式編程**（）係一種編程範式，強調電腦程式係一連串要行嘅指令，集中於將寫緊嘅電腦程式分開做若干橛，每橛都係一拃彼此相關嘅指令（程序；睇埋子程序嘅概念）。

## 睇埋
*物件導向編程
我是一隻小小鳥

《**我是一隻小小鳥**》係臺灣歌手趙傳發行嘅第三張專輯。呢張專輯喺1990年由滾石唱片發行。

## 簡介
呢張專輯收錄咗10首歌。

## 參考資料
千言萬語 (歌)

《**千言萬語**》係由左宏元填詞同作曲，鄧麗君演唱。呢隻歌收錄喺《彩雲飛》電影原聲帶入面。

## 參考資料
迷迭香 (歌)

《**迷迭香**》係由方文山填詞，周杰倫作曲同演唱，鍾興民編曲。呢隻歌收錄喺《依然范特西》專輯入面。

## 參考資料

## 出面網頁
*
好人一生平安

《**好人一生平安**》係由易茗填詞，雷蕾作曲，李娜演唱。呢隻歌收錄喺《青藏高原》專輯入面。呢隻歌亦係1990年12月由中國中央電視台發行電視劇《渴望》嘅片頭曲。

## 文化影響
喺香港，「好人一生平安」亦係廣泛用喺長輩圖上面嘅祝福語句。喺2019年反逃犯條例修訂運動入面，有支持者借用「好人一生平安」嘅字句，希望可以吸引老一輩留意反修例嘅資訊。2020年底由民主派主導嘅黃大仙區議會準備印揮春嗰陣想用「一生平安」字句，但政府嘅區議會秘書處認為呢個字句係鼓動市民參與唔合作運動同表達政治訴求，有政治含意，有可能引起社會大眾嘅誤會或導致不安，所以要求改用第啲祝賀語替代，有區議員就反駁「一生平安」係出自中央電視台電視劇「主題曲」（實際上只係片頭曲）嘅歌名《好人一生平安》，認為無理由禁制。

「好人一生平安」亦係乞兒嘅常用標語。
## 參考資料
傅海燕

**傅海燕**（，）新加坡人民行動黨政治人物，而家係永續發展與環境部長。佢係新加坡歷史上繼之後第二位正部長級嘅女性。

2022年5月15號，佢喺哥本哈根確診武漢肺炎。

## 參考
武漢肺炎吐華魯疫情

**武漢肺炎吐華魯疫情**係介紹武漢肺炎喺吐華魯嘅爆發情形。截至2022年9月3號，吐華魯夾埋有20單確診病例，冇人死亡。

## 情況
### 全程零感染
吐華魯離最近嘅大陸都好遠，加上人口少兼靠外資援助收入。國內唔單止人口超少，相反全年平均先至得唔夠200人嚟玩呢個國家；咪話太少外國旅客嚟玩，甚至境外都冇得去吐華魯定居移民。空路方面，境內先至得1個國際機場，淨得斐濟航空嘅飛機先至入到境內，且一個禮拜得兩班航班直達。水路方面，淨得內島貨運為主。若果通過水路入境，淨喺第個國家撐成千公里嘅航線先至到吐華魯。2020年3月19號，因斐濟出第一單武漢肺炎患者，吐華魯政府亦宣佈閂咗機場兼停航且禁晒輪渡靠邊停。

嗰時因海空道路都封鎖嗮，所以喺2020年全年都未發生過單武漢肺炎感染案例。踏入2021年，吐華魯一直重保持武漢肺炎零確診個案，即使係2021年8月24號由世衛嚟嘅大批武漢肺炎疫苗都係一樣。不過噉嘅記錄直到2022年5月19號先至結束。

### 失守
2022年5月20號，吐華魯發現咗第一單感染武漢肺炎個案。患者都喺斐濟撤僑返吐華魯啲公民，而且一次發現三單感染個案。據分析，佢哋都係打過兩針疫苗先至返吐華魯。

2022年7月26號，吐華魯又再確診多五單感染武漢肺炎個案，總感染數去到8單。

2022年8月24號，當日出現確診12單感染武漢肺炎個案，總感染數去到20單。

## 攷
Call My Name!

《**Call My Name!**》係香港女子組合COLLAR嘅出道歌，由紀佳松、金源奕作曲，Oscar填詞，喺2022年1月13號推出，另外喺同年2月14號推出情人節版本。呢首歌做過903專業推介同新城勁爆流行榜嘅冠軍歌。
## 出面網頁
*
*
Never-never Land

《**Never-never Land**》係香港女子組合COLLAR嘅第二首單歌，由徐繼宗作曲，鍾說填詞，喺2022年3月18號推出。首歌喺3月14號白色情人節推出《daydreaming, with COLLAR》嘅宣傳預告，但首歌歌名最終未有用「Daydreaming」字眼，可能係避免人誤會首歌同成員Day（許軼）有關。

## 出面網頁
*
Gotta Go!

《**Gotta Go!**》係香港女子組合COLLAR嘅第三首單曲，由C.Y. Kong作曲，Oscar填詞，喺2022年4月29號推出，亦做咗寶礦力水特香港區廣告嘅主題曲。首歌嘅旋律被指責涉嫌抄襲日本組合YOASOBI嘅歌《向夜晚奔去》而引起爭議，但作曲嘅C.Y. Kong對指控未有任何正式回應。
## 出面網頁
*
我哋係COLLAR

《**我哋係COLLAR**》（**We Are COLLAR**）係香港MakerVille製作嘅綜藝節目，亦係MakerVille旗下女子組合COLLAR頭一個團隊綜藝節目，2022年5月30號到6月10號逢禮拜一到五23:00－23:30喺香港電視娛樂ViuTV播。節目頭5集主要介紹COLLAR成立嘅過程，同埋各成員同經理人嘅個人介紹；後5集就主要係畀COLLAR入去營地玩競技遊戲。

## 每集一覽

## 註

## 出面網頁
*ViuTV：我哋係COLLAR

## 電視節目變遷
里氏替換原則

**里氏替換原則**（）係有關物件導向編程嘅一條原則；根據里氏替換原則，一位編程員用 OOP 寫程式嗰陣，應該要達到－
:設 \phi(x) 做一個可以對屬類型 \text{T} 嘅物件 x 證明嘅特性；噉設 \text{S} 係 \text{T} 嘅子類型，如果 y 屬 \text{S}，噉 \phi(y) 應該要係真；

用日常用語講，里氏替換原則意思係指「是但攞一件屬超類別嘅物件，件物件理應要有可能俾件屬子類別嘅物件取代，取代咗之後個程式起碼仲行到（未至於會輕機）」。喺廿一世紀初，里氏替換原則廣受採用，不過都唔係完全冇爭議性。

## 攷
香港輕鐵505綫

**輕鐵505綫**（）係香港一條輕鐵綫，連接屯門三聖站同兆康站，1988年9月24號通車。佢亦係現存輕鐵綫入面號碼最細嘅。
香港輕鐵507綫

**輕鐵507綫**（）係香港一條輕鐵綫，連接屯門屯門碼頭站同田景站，1989年6月4號通車。
香港輕鐵614綫

**輕鐵614綫**（）係香港一條輕鐵綫，連接屯門屯門碼頭站同元朗元朗站，1992年2月2號同屯門東北支線一齊通車。
香港輕鐵615P綫

**輕鐵615P綫**（）係香港一條輕鐵綫，連接屯門屯門碼頭站同兆康站，2004年4月4號通車。佢係由615綫分拆出嚟嘅短途區間車。
香港輕鐵705綫

**輕鐵705綫**（）係香港一條輕鐵綫，由天水圍站開始逆時針往返天水圍區內各站，2004年8月22號通車。
香港輕鐵751綫

**輕鐵751綫**（）係香港一條輕鐵綫，連接屯門友愛站同天水圍天逸站，2003年12月7號通車。
香港輕鐵751P綫

**輕鐵751P綫**（）係香港一條輕鐵綫，連接天水圍天水圍站同天逸站，2004年8月23號通車。佢係由751綫分拆出嚟嘅短途區間車。